Фермерлар O‘zLiDeP сайловолди дастурини муҳокама қилишди | O'zLiDeP\nФермерлар O‘zLiDeP сайловолди дастурини муҳокама қилишди\nСир эмас, O‘zLiDeP фермерлар, деҳқон ва ер эгаларининг манфаатларини мунтазам равишда ҳимоялаб келмоқда. Шу маънода, ушбу тизимда фаолият юритаётган деҳқон хўжалиги раислари ҳамда фермерларни қийнаётган муаммолар ўрганилиб, аксарияти партия фаоллари томонидан бартараф этилиб, уларга яқиндан кўмак берилаётир.\nФорум доирасида бу гал ҳам улар билан очиқ мулоқот бўлиб ўтди. “Лочин” маҳалласи ҳудудида жойлашган Амир Темур СИУда бўлиб ўтган самимий учрашувда O‘zLiDeP сайловолди дастури лойиҳаси муҳокама қилинди. Бу борада ҳосилдорликда юқори натижаларга эришаётган фермерлар ўз тажрибалари ҳамда уларни қийнаётган айрим масалалар юзасидан таклиф билдиришди.


26 октябр 2021, Тошкент вақти: 14:52\nПрезидент “Мингбулоқнефть” Ўзбекистон – Хитой қўшма корхонасида\nПрезидент Мирзиёев Наманган вилоятига икки кунлик сафари пайтида пахта ва ғалла экиб, зарар кўраётган деҳқонларга клонлаштирилган гилос кўчатлари билан ковул экишни тавсия қилди. Бундан ташқари, президент ўзбек-қирғиз чегарасида бўлиб, ҳарбий қисмга кирди. Вилоятдан қайтаркан, Мирзиёев шаҳар ҳокимини алмаштирди.\nКовул плантацияси ва клонлаштирилган гилос\nПрезидент Мирзиёев Наманган вилоятига сафари пайтида зарар кўриб ишлаётган деҳқонларга пахта ва ғалла экиш ўрнига фойда берадиган экинларни экишни тавсия қилди.\nБу давлат буюртмаси асосида экиладиган пахта ва ғалладан зарар кўраётган ўзбекистонлик деҳқонлар йиллардан бери давлат раҳбаридан илҳақ бўлиб кутаётган бир таклифдир.\nХусусан, Чуст туманида қурилаётган Ўсимликларни ҳимоя қилувчи кимёвий воситалар ишлаб чиқарувчи заводда бўлган Мирзиёев кам ҳосил берадиган, зарар кўриб ишлаётган туманларда пахта ва ғалла майдонларини кескин камайтириш зарурати тилга олди.\nБунинг ўрнига юқори даромад берадиган мева-сабзавот, полиз экинларини экиш лозимлигини таъкидлади ва Наманганда 3 минг гектардан зиёд майдонда ковул экиш режаланаётганини олқишлади.\nКовул кам харажат ва оз меҳнат талаб қиладиган бу ўсимликдир, ундан йилига тўрт марта ҳосил олиш мумкин, Буни маъқуллаган президент вилоятда ковулчиликни ривожлантириш бўйича ассоциация ташкил этишга топшириқ берди.\nШунингдек, вилоятдаги мева-сабзавот агроширкатларидан бирининг боғларини айланган президент клонлаштирилган гилосзорларни яратишни таклиф қилди.\nМингбулоқда 255 млн. долларлик лойиҳа\nПрезидент Мингбулоқ туманидаги масъулияти чекланган “Мингбулоқнефть” Ўзбекистон – Хитой қўшма корхонасига борди.\nҲозир Хитой томони ёрдамида бу конда 4 қидирув-бурғилаш қудуғини ишга тушириш, мавжуд 4 та қудуқни капитал таъмирлаш ишлари бормоқда.\nЎзА агентлиги хабарига кўра, 25 йилга мўлжалланган ва умумий қиймати 255 миллион доллардан ортиқ бўлган бу лойиҳа натижасида бу кондан йилига 200 минг тонна суюқ углеводород қазиб олиш режалаштирилган.\nНаманган шаҳрида яна 18та кўп қаватли уй қурилади\nПрезидент Наманган шаҳрининг Уйчи кўчасига борди ва бу кўчада қурилаётган ўн бешта кўп қаватли турар жой биноси ва ўндан зиёд инфратузилма объекти билан танишди.\nНаманган шаҳрида келаси йили намунавий лойиҳа асосида 18 та кўп қаватли турар жой қурилишини таъкидлади. Квартираларни тақсимлашда адолат тамойилларига қатъий амал қилиш лозимлигини қайд этди.\nЁшлар махсус факультетда гулчиликка ўқитилади\nНаманган шаҳридаги Бобур номидаги маданият ва истироҳат боғига борган президент боғдаги Гулчилар ассоциациясига кирди ва ҳар бир туманда ассоциация бўлимларини ташкил қилиш, махсус факультет ташкил қилиб, ёшларни гулчиликка ўқитишни тавсия қилди.\nЎзбек-қирғиз чегарасига ташриф\nШавкат Мирзиёев президентликка сайланганидан буён илк кез чегара ҳудудига борди.\nНаманган вилоятининг Чортоқ туманидаги Қирғизистонга туташган Арбахш маҳалла фуқаролар йиғинида бўлди. 50 нафар чегарачи ишлаб турган чегара постлари ва ҳарбий қисмни айланди.\nПост ёнида қурилган кичик ҳарбий шаҳарчани кўздан кечирди.\nНаманган шаҳар ҳокими алмашди\nКун.uz’нинг Наманган вилоятидаги манбасининг хабарига кўра, Наманган шаҳри ҳокими лавозимида ишлаб келган Баҳодир Маматович Бекхўжаев лавозимидан бўшатилган. Унинг ўрнига 41 яшар Шавкат Шокиржонович Абдураззоқов Наманган шаҳри ҳокими этиб тайинланган.\nБундан ташқари, Мингбулоқ ва Поп туманлари ички ишлар бўлимлари бошлиқлари ҳам ўз лавозимидан бўшатилган.


Уламолар гўшти заҳарлидир! (3) – Islom Nuri\nШунинг учун ҳам Қурайш мушриклари айни шу усулдан фойдаланишган. Улар авваламбор Исломни эмас, Расулуллоҳ соллаллоҳу алайҳи ва саллам шахсиятларини айблашди. Улар Расулуллоҳ соллаллоҳу алайҳи ва салламни одамлар кўз ўнгида обрўсизлантира олишса, одамлар у зот айтаётган ҳақиқатни қабул қилмаслигини жуда яхши билишар эди. Шунинг учун ҳам улар Расулуллоҳ соллаллоҳу алайҳи ва салламни жодугар, фолбин ва мажнун дея айбладилар. Шундай бўлсада, Аллоҳга ҳамдлар бўлсин, мушриклар бу йўлда муваффақият қозона олишмади.\nҲолбуки, пайғамбарликдан аввал Расулуллоҳ соллаллоҳу алайҳи ва салламни омонатдор, ростгўй, доно ва ишончли одам деб таърифлашарди. Пайғамбарликдан сўнг нима нарса ўзгарди? Уни “жодугар, фолбин ва мажнун” бўлишига сабаб нима эди? Улар Муҳаммад ибн Абдуллоҳ (соллаллоҳу алайҳи ва саллам)нинг ўзини қасд қилишмаган эди. Чунки У ўша-ўша эди. Бироқ улар Уни пайғамбар деб қасд қилишар ва У олиб келган манҳаж-ҳаёт дастурига қарши курашар эдилар. Улар Расулуллоҳ соллаллоҳу алайҳи ва салламни одамлар қалбида обрўсизлантира олсалар, Уни ва У олиб келган йўлни тўса олишларини билишар эди. Бу – бугунги мунофиқларнинг мақсадларидан биридир.\n2 – Олимни қоралаш – унинг илмини қоралаш, демакдир.\nҲолбуки, (шаръий) илм – пайғамбаримиз Муҳаммад соллаллоҳу алайҳи ва салламнинг меросидир. Шунинг учун ҳам, олимни қоралаш – пайғамбаримиз соллаллоҳу алайҳи ва салламни қоралаш, демакдир. Шу маънода Абдуллоҳ ибн Масъуд розияллоҳу анҳу: “Фақиҳга озор берган Расулуллоҳ соллаллоҳу алайҳи ва салламга озор берибди, Расулуллоҳ соллаллоҳу алайҳи ва салламга озор берган киши эса Аллоҳ азза ва жаллага озор берибди”- деганлар.\nДемак, олимни айблаган одам (шаръий) илмни қоралаган бўлади. (Шаръий) илмни қоралаган одам эса, Расулуллоҳ соллаллоҳу алайҳи ва салламнинг меросини қоралаган бўлади. Шунинг учун ҳам бундай одамлар, ўзлари сезмаган ҳолда ИСЛОМга тил теккизган бўладилар.\n3 – Уламоларни қоралаш толиби илмларни Уммат уламоларидан узоқлаштириш\nУламоларни қоралаш толиби илмларни Уммат уламоларидан узоқлаштиради-да, улар муршид-пешвосиз қоладилар. Натижада, хатар ва хатоларга йўлдош бўлиб, ҳақ йўлдан тойилишади. Биз эса, бугунги ёш авлодимизга буни раво кўрмаймиз.\n4 – Уламоларни қоралаш – омма тасаввурида уларни камситиш, қалбларидан ҳайбат ва қадрларини кетказиш, демакдир.\nБу – Аллоҳнинг душманларини масрур этиб, қувонтиради. Араб давлатларидан бирида яшайдиган ғаламис раҳбарлардан бири уламоларга ҳақаротомуз тил теккизиб: “Олими бўлсин, шайхи бўлсин, икки дона тухум бериб қўйсанг бас, истаганингдек фатво чиқариб беради!!”- деди.\nИслом Оламининг талайгина давлатларида омма қалбида уламоларнинг қадру-қиймати қолмади. Шу давлатларнинг бирига сафар қилганимда, маҳаллий уламолар ҳақида суриштириб кўрдим, одамлар улар ҳақида бирон маълумот айта олишмади. Улар уламоларга эътиборсиз бўлиб кетишибди. Чунки, секуляризм ўз заҳарларини уламоларга сочиб, уларнинг обрўларига путур етказибди. Натижада, уламолар одамлар назарида эътиборсиз қолмоқдилар.\n5 – Душманлар режасини амалга ошириш\nҚози, муҳтасиб (назоратчи) ва даъват эгаларини қоралаш – бунга яққол намунадир. Аксарият муҳтасиблар толиби илмлардан бўлиб, уларнинг обрўлари ва қонлари бир пул бўлиб қолмоқда. Авом халқ, мунофиқлар ва илмонийлар уларнинг обрўларига чанг солишмоқда. Ачинарлиси, айрим талабалар ҳам шу фикрларни қўлламоқдалар. Қай бир йиғилишда иштирок этманг, “Амри маъруф ва наҳйи мункар” уюшмаси аъзолари ҳақида ёмон фикрларни эшитасиз: “Уюшма аъзолари хато қилдилар. Улар ундай қилдилар, бундай қилмадилар!”. Ажабо, фақат шу уюшма аъзоларигина хато қилаяптиларми?! Нега бошқаларнинг хатоларини тилга олмайсан?! Яқинда шайх Муҳаммад ибн Иброҳим роҳимаҳуллоҳнинг бир фатвосига кўзим тушди. У толиби илмларнинг обрўларига чанг солишнинг ёмон оқибатларидан огоҳлантиради. Хуллас, у давлат идорасидаги масъул одамлар устидан бўрттириб шикоят қилган толиби илмларнинг бир гуруҳи хўрлангани ва қамоққа олинганини нақл қилади.\nБироқ, сиз муҳтасиблардан бирортасини обрўсизлантирган кишининг қамалганини ҳеч эшитдингизми?!\nҲузуримга келган муҳтасиблардан бири одамларнинг уларга нисбатан бўйиндарозлик қилаётганлари, уларни эса ҳимоя қиладиган бирон кимса қолмагани ва ҳатто уларнинг ўзлари айбдорга айланиб қолаётганидан нолиб гапирди.\nШундай бўлсада, баъзи даъватчи ва толиби илмларнинг мазкур уюшмага қарши курашиш ва уни тубдан йўқ қилиш пайида бўлган пўртанага ўзлари сезмаган ҳолда қўшилиб кетаётганларининг гувоҳи бўлмоқдамиз.\nАгар уюшма аъзоларидан бошқа кишиларнинг хатоларини текшириб кўрсак, уларникидан бир неча баробар кўп экани маълум бўлади. Демак, бу айтилаётган сўзлар, уларга нисбатан кин сақлаган кимсалар ривожлантириб, ғофилларгина ёрдам бераётган фитнадан бошқа нарса эмас экан.\n* Қозилар ҳам қораланиш ва айбланишдан бенасиба қолмаяптилар. Кўпинча одамлардан: “Мана бу қози ундай қилди, анави қози ундай қилди. Фалончи қози ер сотиб олди. Фалончиси дабдабали машина олди. Анави қози ишларни кечиктирмоқда” деган сўзларни эшитасиз. Ҳатто яқинда: “Бизнинг қозиларга ва уларнинг ҳукмларига эҳтиёжимиз йўқ! Чунки, француз қонунлари бизга қозилардан кўра шафқатлироқ!”- деган гапни ҳам айтдилар.\nСубҳоналлоҳ! Қозиларгина хато қилиб, бошқалар фариштага айландиларми!! Уларнинг айтаётган гаплари адашган кимсалар шариат қозиларини таг-томирлари билан йўқотиш мақсадида бошлаган ғаразли ҳамладан бошқа нарса эмас.\nМен бу сўзларни ҳаводан олиб гапирмаяпман. Менинг бунга воқеий ҳужжатларим бор. Бу мамлакатда француз қонунларини татбиқ қилишни хоҳлаган кимсалар бор. Алҳамдулиллаҳ, бекор қилинган даъво низоми бунинг яққол мисолидир. Унинг татбиқ қилинишига бир баҳя қолган эди. Биз, бу низомни бекор қилишга ҳисса қўшган ҳар бир кишига ўз миннатдорчилигимизни изҳор қиламиз.\nМазкур даъво низоми Миср қонунларидан, у эса ўз навбатида француз қонунларидан олинган эди.\nУламолар ва толиби илмларни буни тушуниб етишга ва масъул идора ходимларини ижобат қилишга муваффақ қилган Аллоҳга беадад ҳамду санолар бўлсин!\n* Даъват эгалари ҳақида нималар айтилмади дейсиз! Уларга шу пайтгача маълум бўлмаган хунук лақаблар қўйилди. Уларни обрўсизлантириш ва одамлар тасаввурида воқеъликларини бузиб кўрсатиш учун ғаразгўй кимсалар қомусларда уларни “ақидапарастлар”, “экстремистлар”… каби сифатлар билан сифатладилар.\nУламолар, толиби илмлар, қозилар, муҳтасиблар ва даъватчиларга қаратилаётган ушбу ғазабнок ҳужумлар душманнинг режа ва мақсадларини амалга оширишдан бошқа нарса эмас.\nБас, кўзингизни очинг! Ҳушёр бўлинг!\nМуаммони ҳал этишнинг тўғри йўли\nУламоларга тил теккизиш оқибатларини баён қилгандан сўнг, энди бу муаммони ҳал қилишнинг тўғри ва соғлом йўли ҳақидаги фикрларга ўтамиз. Бу борада учта нарсага эътибор берилиши керак:\nБу хусусда уламолар қилишлари лозим бўлган ишлар;\nУламоларга нисбатан бизнинг зиммамиздаги вазифалар;\nУламоларни обрўсизлантирмаган ҳолда ҳақиқатни баён қилиш йўллари.\nБиринчи: уламолар зиммасидаги вазифалар\nУламолар ўзларини эҳтиёт қилиб, обрўларига путур етказадиган нарсалардан узоқ турсинлар. Бу борада Муҳаммад Мустафо соллаллоҳу алайҳи ва салламдан ўрнак олсинлар. Зеро, Расулуллоҳ соллаллоҳу алайҳи ва саллам (тун қоронғусида у зотнинг ёнларида аёл кишини кўриб, ўзларини четга олаётган икки саҳобага): “Тўхтанглар, бу – Софийя!”- деб, ўзларини ва обрўларини ҳимоя қилган, қалблари ғаламисликдан пок бўлган саҳобалар бу сўздан ҳайратланиб: “Ё Расулуллоҳ, наҳотки, сиз ҳақингизда ёмон хаёлга борсак” деганларида, шайтон одамзотнинг қон томирларида юришини эслатган эдилар.\nУламоларнинг ўзларини ҳимоя қилиш кўринишларини қуйидагича кўрсатиб ўтишимиз мумкин:\n1 – Илм ва амалда ўрнак бўлиш\nЧунки, Қуръон Карим илм ва амал ўртасидаги ихтилофдан огоҳлантирди: “Одамларни яхшиликка чорлаб, ўзларингизни унутасизларми? Ҳолбуки, ўзларингиз китоб (Таврот) тиловат қиласизлар. Ақлингизни юргизмайсизларми?” (Бақара: 44);\n“Эй мўминлар, сизлар нега ўзларингиз қилмайдиган нарсани (қиламиз деб) айтасизлар?!” (Саф: 2).\nДўзахда худди тегирмон атрофида айланаётган эшакдек ичаклари атрофида айланаётган одам ҳақидаги ҳадис маълум ва машҳурдир.\nБошқаларга ҳар нарсани ўргатган “олим”\nЎзингга ҳам бирозгина берсанг-чи таълим?\nБир ишни қилсанг-у, “Қилма!” деб айтсанг\nЗиммангга катта айб ортибсан, билсанг!\n2 – Фатвони мукаммал ўйлаб, шартларига кўра бериш\nОлим фатво сўралганида чуқур ўйланиши, шошилмаслиги, фатво сўралиш сабабларини ва фатвоси ортидан келадиган натижаларни мулоҳаза қилиши, фатводан ирода қилинган нарса нима эканини ўзи яхши тушунган бўлиши, фиқҳнинг усул, фуруъ, воқеъ каби фатво шартларини ўзида мукаммал қилганидан кейингина фатво бериши лозим.\nОлим киши бировнинг “Шундай, шундай иш” деган гапи билангина кифояланиб, масалани чуқурроқ ўрганмасдан, ўша эшитган гапи бўйича фатво бериб юбормасинки, охир-оқибат шошқалоқлиги сабабли одамларнинг маломатига қолиши мумкин.\n3 – Алдаш, чалғитиш ва шубҳалантиришдан ҳушёр бўлиш\nБаъзи одамлар ҳақиқатни яшириш учун уламоларни аврашга, чалғитишга ёки уларга баъзи нарсаларни билдирмасликка ҳаракат қиладилар. Шунинг учун олим киши ҳушёр ва огоҳ бўлиши лозим. Умар ибн Хаттоб розияллоҳу анҳу: “Мен фирибгар эмасман, фирибгар мени алдай ҳам олмайди!”- деган эдилар. Бу софдилликка ва зоҳирга қараб иш қилишга зид, дегани эмас. Фақат, ҳушёрликни назарда тутилаяпти, холос.\n4 – Ҳақиқатни айтишдан қайтмаслик ва Аллоҳ йўлида маломатлардан қўрқмаслик\nҲақиқатни айтишга жасоратли бўлиш – олим киши сифатланиши зарур бўлган сифатлардандир. У яхшиликка буюриб, ёмонликлардан қайтарсин, ёмонлик қилган одамга ким бўлишидан қатъий назар: “Сен ёмон иш қилдинг!”- деб айта олсин. Ҳозирги кунда яшаётган олимлар учун шонли тарихимизда яшаб ўтган уламоларимиз чиройли ўрнакдирлар. Биз улардан баъзиларини мисол тариқасида келтирмоқчимиз:\nБиринчи мисол: Халифа Марвон ибн Ҳакам роҳимаҳуллоҳга нисбатан Абу Саид Худрий розияллоҳу анҳунинг муносабати.\nМарвон ибн Ҳакам ҳайит куни намозгоҳга келиб, намоз ўқишдан аввал (хутба ўқиш учун) минбар томон юра бошлади. Абу Саид Худрий розияллоҳу анҳу унинг кийимидан тортиб, норози оҳангда: “Аллоҳ номига онт ичиб айтаманки, сизлар (Расулуллоҳ соллаллоҳу алайҳи ва саллам ва саҳобалар қилган ишни) ўзгартирдингиз!”- деди. Марвон ибн Ҳакам: “У даврдаги кўп нарсаларга амал қилинмай қолди”- деди.\nСаҳоба Абу Саид Худрий розияллоҳу анҳу халифани қилмоқчи бўлган ишидан ошкора ман қилди. “Унинг хатосини бир вараққа ёзиб топширай, насиҳатим ўртамизда сир бўлиб қолсин”, демади.\nИккинчи мисол: Уламолар султони Изз ибн Абдуссалом роҳимаҳуллоҳнинг подшоҳ Солиҳ Айюбга муносабати.\nШоҳ Солиҳ Айюб Шом музофотининг ҳукмдори эди. Ўзи билан амакиваччалари ўртасидаги низо сабабли насороларга (христианларга) айрим қалъаларни бериб юборди. Изз ибн Абдуссалом роҳимаҳуллоҳ жума куни Дамашқ масжидларининг бирида хутба ўқиди. Унда жумладан: “Аллоҳим, бу Умматнинг ишини Ўзинг тўғрилик тарафига бургин. Сенга итоат қилганлар азиз, осий бўлганлар хор бўладиган, яхшиликларга буюрилиб, ёмонликдан қайтариладиган ҳолатни вужудга келтиргин!”- деган сўзларни айтди ва насороларга Дамашқда қурол-аслаҳа сотишни таъқиқлаган фатво чиқарди.\nПодшо ғазабланиб, Изз ибн Абдуссаломни зиндонбанд қилди. Ундан аввал имом Аҳмад ва талайгина уламолар ҳам ҳибсга олинган эдилар: “Одамлар: «Иймон келтирдик», дейишлари билангина, имтиҳон қилинмаган ҳолларида, қўйиб қўйилишларини ўйладиларми?!” (Анкабут: 2).\nПодшо зиндонга, Изз ибн Абдуссалом ёнига аъёнларидан бирини юборди. У: “Мен сиз билан подшо ўртасида воситачилик қилай. Бунинг учун сиздан бир нарсани сўрайман: подшодан кечирим сўраб, унинг бошини ўпсангиз”- деди (Бошни ўпиш арабларда ҳурмат рамзидир). Изз ибн Абдуссалом: “Мени тинч қўйинг. Аллоҳ номига онт ичиб айтаманки, подшонинг (пешонасини ўпиш у ёқда турсин), қўлларимни ўпишига ҳам рози эмасман. Аллоҳ Мени сизларни мубтало қилган мусибатдан сақласин! Мен бир водийда бўлсам, сизлар бутунлай бошқа водийдасизлар!”- деди.\nПодшо насоролар билан учрашувга Изз ибн Абдуссаломни ҳам бирга олиб борди-да, чодирларнинг бирига банди қилиб қўйди. Подшо насоролар билан ўтирар экан, чодирдан Изз ибн Абдуссаломнинг Қуръон тиловати эшитила бошлади. Подшо: “Бу кимнинг товуши эканини биласизларми?”- деб савол берди.\nУлар: “Йўқ”- дедилар.\n– У бизнинг катта попларимиздан (уламоларимиздан демади) бири! Уни нега банди қилганимни биласизларми?”.\n– У сизларга қурол-аслаҳа сотмаслик ҳақида фатво чиқарди.\n– Тангри номига онт ичиб айтамизки, агар роҳибларимиздан бири шундай фатво берса эди, биз унинг оёқларини ювар ва ювиндисини шўрва қилиб, ичар эдик!\nПодшо қилган ишидан пушаймон бўлиб, Изз ибн Абдуссаломни озод қилиш фармонини берди.\nУчинчи мисол: Азҳар Шайхи шайх Хазир Ҳусайннинг Муҳаммад Нажибга нисбатан муносабати\nМисрда мустақиллик инқилоби бўлганидан сўнг (давлат арбоби) Муҳаммад Нажиб: “Миср қонунчилигида эркак билан аёлни тенг ҳуқуқли қиламиз!” деди. Шундан сўнг Хазир Ҳусайн Муҳаммад Нажибга қўнғироқ қилиб: “Ё сўзингизни қайтариб оласиз ёки эртага Азҳарнинг барча шайхлари билан кафан кийиб кўчаларга тўкиламиз! Ё ҳаёт, ё мамот!”- деди.\nМуҳаммад Нажиб ҳам, вазирликдагилар ҳам шайх Хазир Ҳусайн олдига кетма-кет келиб: “Сиздан узр сўраймиз, айтилган гап хато эди”- дедилар. У эса: “Узрингизни менга айтманг, халқдан узр сўранг!”- дер эди.\n– Халқ олдига чиқиб узр сўраш жуда ҳам оғир.\n– Ҳой Муҳаммад Нажиб, ё одамлар олдида айтган сўзларинг сабабли узр сўраб, ундан воз кечасан ёки эртага кафанларимни кийиб, кўчаларни тўлдираман!\nМуҳаммад Нажиб эртаси куни матбуот ўзига ёлғон гапларни нисбатлаганини, ўзининг эса бу мавзуда гапирмаганини эълон қилди.\nҲа, илм ва иймон олимни ҳақ узра журъатли бўлишга ундайди. Бас, олим Аллоҳ йўлида ҳеч қандай маломатдан қўрқмасин. Ўз масъулиятини адо этсин. Ўз обрўсини одамларнинг ўқларига нишон қилиб қўймасин.\nЗеро, фитнага тушиб қолишдан қўрқиш баҳонаси билан ҳақни очиқ айтмай журъатсизликка йўл қўйиш тўғри эмас.


ОАВ: АҚШ ИШИДга қарши курашда ҳали ютуқларга эришгани йўқ\n11:38 / 10.10.2015\n“Америка томонининг ҳаракатлари, танқидчилар қайд этганидек, баъзида қарама-қарши келиб қолиб, энг яхши ҳолатда маъносиз натижаларга эришишга хизмат қилмоқда”, - қайд этади нашр. Унинг нуқтаи назарига кўра, Вашингтоннинг ҳаракатлар тўртта асосий йўналишга бўлинади.\nУлардан бири АҚШ фикрига кўра ИШИД жангариларига қарши курашадиган қуролли тузилмаларнинг ўзагини ташкил этувчи Сурия муҳолифати жангариларининг Пентагон томонидан ўқитилиши ва қуроллантирилиши эди. Нашрнинг қайд этишича, 500 млн долларлик мазкур дастурни амалга оширишда ҳарбий хизматдан қочиш, аскарликка чақирилган сонининг етишмаслиги каби кўплаб муаммолар вужудга келди ва натижада бир неча кишигина тайёрланди.\nАҚШ Марказий разведка бошқармаси томонидан Сурия ҳукумати қўшинларига қарши курашаётган бир қатор гуруҳларга махфий ёрдам кўрсатишни ўз ичига олган иккинчи йўналишда ҳам унчалик омад кулиб боқмади. Нашрнинг қайд этишича, мазкур дастур бўйича ўқитилаётган бир қатор жангарилар “ал-Қоида”нинг Суриядаги бўлинмаси – “Дабҳат ан-Нусра” гуруҳи билан боғланишган. Оқибатда жангарилар дастурда қатнашаётган асосий тузилмаларга ҳужум қилиб, кўплаб Америка қурол-яроғлари, жумладан, замонавий танкка қарши ракеталарни қўлга киритишган.\nАҚШ учинчи йўналиш - Ракка шаҳрини мудофаа қилиш, ИШИДга қарши ҳужум ташкил этиш кўзланган 3 мингдан 5 мингача араб жангариларини 20 минг курд аскарлари билан биргаликда қуроллантириш режасига кўпроқ эътибор қаратаётгани тўғрисида ҳам материалда тўхталиб ўтилди. Мазкур кучлардан Туркия ва Сурия чегараси ҳудудида “хавфсиз зона” ташкил этишда фойдаланиш режалаштирилмоқда.\nАҚШнинг Суриядаги ҳаракатларида тўртинчи ва асосий йўналиш сифатида ИШИД позициялари бўйлаб авиазарбалар бериш айтилган. Мазкур ҳужумларга қарамасдан, жангарилар гуруҳи ҳали ҳам нафақат Ракка, балки Ироқнинг Мосул ва Рамади шаҳарларида ҳам яширинишмоқда.\nNew York Times, шунингдек, Россия Сурияда ҳарбий ҳаракатларни бошлаганидан сўнг АҚШ Россия ҳарбий самолётлари билан тўнашувлар эҳтимолини камайтириш учун Сурияда камроқ бомба ташлаб, кўпроқ Ироқ ҳудудига авиазарбалар беришни бошлаганига эътибор қаратиб ўтган.


«Солиқ ва божхона хабарлари» газетасининг 2015 йил 2 июнь 22-сони - Gazeta.Norma.uz\n«Солиқ ва божхона хабарлари», №22, 2015й. 2 июнь\nДавлат солиқ қўмитаси, Олий ва ўрта махсус таълим вазирлиги ҳамда «Камолот» ёшлар ижтимоий ҳаракати марказий кенгаши ҳамкорлигида «Солиқ билимдонлари – 2015» кўрик-танлови ўтказилди.\n«Norma Ekspert» мутахассислари тайёрлаган тушунтиришлар таътил пулларини тўғри расмийлаштириш ва ҳисоблаб чиқаришда ёрдам беради.\nННТ бюджетга ва бюджетдан ташқари Пенсия жамғармасига қайси солиқ ва тўловларни тўлайди? Биз ЯИТни 15 фоиз миқдорида тўлаймизми ёки 25 фоиз?\nКорхонамиз Президентнинг 7.01.2015 йилдаги ПҚ-2282-сон Қарори билан тасдиқланган Дастур доирасида реализация ҳажмлари қисмида ЯСТ бўйича имтиёзга эга. Ер солиғининг 3 бараварини ҳисобга олган ҳолда ЯСТ тўлаш тўғрисидаги низомнинг амал қилиши бизга татбиқ этиладими?\nЭлектр ёритиш жиҳозларини ишлаб чиқарадиган корхона Президентнинг «Маҳаллий ноозиқ-овқат истеъмол товарлари ишлаб чиқариш кенгайтирилишини рағбатлантириш борасидаги қўшимча чора-тадбирлар тўғрисида»ги Қарори (28.01.2009 йилдаги ПҚ-1050-сон) билан берилган имтиёзлардан фойдалана оладими?\nҚуёш батареялари ишлаб чиқаришни ташкил этиш учун мамлакатга жиҳозлар, бутловчи буюмлар, асбоблар, эҳтиёт қисмлар, хом ашё ва материаллар олиб кираётганда қандай божхона имтиёзлари тақдим этилади?\nТурмуш ўртоғим Украинадан ўғлим учун буюмлар (ўйинчоқлар, кийим, пойабзал, шахсий гигиена буюмлари) жўнатмоқчи. Буюмларнинг номлари ва миқдори бўйича қандай чекловлар мавжуд? Уларни қандай қилиб Тошкентда бож тўламасдан олиш мумкин?\nТекин хўжалик операцияларини акс эттиришда қандай меъёрий ҳужжатларга амал қилиш керак? Бухгалтерия ҳисобида 8530-ҳисобварақнинг кредит сальдоси қандай қилиб ва қачон «ёпилади»?\nМолия инфратузилманинг муҳим бўғинларидан бири кредит тарихи (ўтмиши) нуқсонсиз қарз олувчига анчагина қулай шартларда банкда ёки микромолия ташкилотида кредит олиш имкониятини берадиган кредит бюросидир. Кредит бюроси молия ташкилотларига кўплаб турдаги хизматларни тақдим этади, шу жумладан скоринг ўтказилишида кўмакдош бўлади.\nТошкент шаҳар божхона бошқармаси ходимлари йирик миқдордаги косметик воситалар, парфюмерия маҳсулотларининг ноқонуний олиб кирилишига чек қўйишди.\nАсосий воситалар эскиришини ҳисоблаб ёзиш учун қонун билан белгиланган муддат (ойнинг биринчи ёки охирги куни) мавжудми?


Ўзбекистон Токио-2020 Паралимпия ўйинларида ҳам Рио-2016 даги ўрнини сақлаб қолди\n6 сентябрь, 2021, 11:11\nБу сафар ҳам олтинларимиз 8 та бўлди.\nАввал хабар берганимиздек, Ўзбекистон Паралимпия делегацияси Токио-2020 ёзги Паралимпия ўйинларида 8 та спорт тури бўйича иштирок этди ва якунда жамоаси 8 та олтин, 5 та кумуш, 6 та бронза медалига сазовор бўлди.\nЖами 19 та медалга эга бўлган Ўзбекистон умумжамоа ҳисобида 168 та давлат орасида 16-ўринни эгаллади. Биз бу борада Осиё давлатлари орасида Хитой, Япония ва Эрондан сўнг тўртинчи, МДҲ давлатлари орасида Россия, Украина ва Озарбайжондан сўнг тўртинчи ва Марказий Осиё давлатлари орасида биринчи бўлдик.\nЭслатиб ўтамиз, Ўзбекистон делегацияси Рио-2016 Паралимпия ўйинларида ҳам 8 та олтин медаль билан 16-ўринни эгаллаган эди.\nОфарин сизларга, минг тассанооо. Тақдирлаш маросими ҳам ажойиб бўлди. Қойил барчаси учун.....\nЭнди Париж 2024 га ҳам Омад спортчиларимизга. Олға Ўзбегим фарзандлари.\nХоразмлик паралимпиячилар ҳам вилоят ҳокими томонидан уй билан тақдирланишди


“Омикрон”: Кўрсаткичлар пасайди, аммо хавотирлар камайгани йўқ - Халқ сўзи\n17:07 14 Январь 2022 Жамият\nАҚШда — 889 минг,\nФранцияда — 302 минг,\nИталияда — 185 минг,\nИспанияда — 159 минг,\nАвстралияда — 128 минг,\nАргентинада — 128 минг,\nБуюк Британияда — 105 минг беморда СOVID-19 рўйхатга олинган.\nАйрим давлатларда эса пандемия давридаги рекорд кўрсаткичлар янгиланган. Шулардан бири — Бразилия. Бу ерда 13 январь куни 98 мингга яқин кишида касаллик аниқланган. Филиппинда 34 минг янги ҳолат қайд этилган.\nТуркияда ҳам эпидемиологик вазият мураккаблашмоқда. Кеча мамлакатда коронавирусга топширилган ПЗР тестлардан 75 мингдан зиёди “мусбат” натижани кўрсатди.\nҚозоғистонда эса “омикрон” штамми пайдо бўлиши ва COVID-19 билан касалланиш ҳолатлари кескин ошгани муносабати билан бугундан қўшимча чекловлар жорий этилди.\nХабар қилинишича, савдо мажмуаси ва тармоқлари, спорт, фитнес клублари, ёга марказлари, бассейн ва сауналарга кириш учун энди эмлангаликни тасдиқловчи сертификат талаб қилинади.\nШунингдек, мижозлардан етти кун ичида топширилган ПЗР тести “салбий” натижаси талаб қилинади. Бундай муассасаларга уч ой ичида коронавирус билан касалланган кишилар ҳам киритилиши кўзда тутилган.\nБу бежиз эмас, албатта. Чунки Қозоғистонда сўнгги кунларда касалланиш ҳолатлари кескин ошиб бормоқда. Мисол учун, бу ерда 10 январда 2230, 11 январда 4890, 12 январда 9180 нафар кишида СOVID-19 рўйхатга олинган бўлса, кеча янги ҳолатлар сони 10 500 тадан ошиб кетди.\n“Омикрон” Индонезияда ҳам шиддат билан тарқала бошлади. Мамлакатда шу кунгача 572 та янги мутацияга чалиниш ҳолати аниқланган.\nРоссияда ўтган йилнинг ноябрь ойидан буён кунлик касалланиш кўрсаткичлари ортга қайтиши кузатилаётган эди. Аммо мамлакатга янги штамм кириб келгач, яна ўсиш суръатлари кўзга ташаланмоқда.\nКеча мамлакатда 23 минг 820 нафардан зиёд кишида коронавирус инфекцияси аниқлангани ва 12 январга нисбатан 6 минг зиёд ҳолат рўйхатга олингани бунинг тасдиғидир.


Қувада ит уриштирган икки қиморбоз жазога...\n10.03.2020 20:38 0 1861\nАндижонлик А.Аҳрор ва қувалик М.Азизхонлар ўзаро келишиб, ўзлари боқаётган итларни уриштиришни режалаштиради. Шунчаки эмас, пулга — кимнинг ити ғолиб бўлса, мағлуб томон 300 минг сўм нақд санайди.\nШу мақсадда жорий йилнинг 7 март куни тонг саҳар Қува тумани «Ўзбек» МФЙ кўришиб, катта йўлнинг ўзида жониворларни «жанг»га ташлашади. Бироқ ғолибни аниқлашга улгуришмади: итлар ўкириб, бир-бирини ғажишга тушганидан безовта бўлган яқин ўртадаги аҳоли томонидан дарҳол ИИБга қўнғироқ орқали хабар берилади.\nИИБ ходимлари суриштирув ҳаракатларини ўтказиб, тегишли ҳужжатларни расмийлаштиришди.\nПул эвазига ит уриштириш қип-қизил қиморнинг ўзи! Бу эса қонунга мувофиқ жавобгарликни келтириб чиқаради (МЖтК 191-модда). Демак, ит эгаларининг хатти-ҳаракатларида маъмурий ҳуқуқбузарлик «мана ман» деб кўриниб турибди.\nШу тариқа тўпланган ҳужжатлар судга оширилди.\nҚува туман маъмурий суди раиси Азизбек Жумаевнинг «Xabar.uz»га маълум қилишича, ҳуқуқбузарнинг ҳар бири 892 000 сўмдан жарима жазосига тортилди. Шунингдек, суд «жангчи итлар» қисматига ойдинлик киритди. Эгалари минг парваришламасин, пировард мақсади маълум, шундан келиб чиқиб, жониворлар давлат эгалигига ўтказилди.\nқимор Қува ит уриштириш


Энди ҳоким кенгаш раҳбари бўлмайди — президент – Газета.uz\nХалқ депутатлари Тошкент шаҳар кенгаши.\nЭнди ҳоким кенгаш раҳбари бўлмайди — президент\nПрезидент халқ депутатлари Кенгашлари ва ҳокимларнинг ваколатларини аниқ белгилаб берувчи қонунчилик базасини яратиш вақти келганини айтди. Унга кўра, «энди кенгаш раҳбари ижроия органи раҳбари бўла олмайди».\nLotinchada На русском языке 8 ноябр 2021, 21:24 Сиёсат\nЎзбекистон президенти Шавкат Мирзиёев шанба куни инаугурация маросимида сўзлаган нутқида халқ депутатлари кенгашлари ва ҳокимлар ваколатларини аниқлаштириш бўйича режалар ҳақида гапирди, деб хабар берди «Газета.uz» мухбири.\nШавкат Мирзиёев халқ депутатлари кенгашлари ва ҳокимларнинг ваколатларини аниқ белгилашга оид қонуний асосларни яратиш яратиш вақти келди, деб ҳисоблайди.\n«Неча марта биз буни гапирямиз, лекин мана, беш йил тажриба орттирдик… Энди кенгашнинг раҳбари ижро органи раҳбари бўлиши мумкин эмаслигини халқимизнинг ўзи айтяпти. Вақт-соати келди, қонуний масалани ҳам жой-жойига қўямиз. Шундай қилиб, демократик йўналишлардаги катта пойдеворни яратамиз. Агар шу пойдевор бўлса, анча анчагина ижро органи раҳбарлари ҳам халқ томонидан жиловланади. Халқ деганим — депутатлар томонидан, депутатлар деганим — халқ сайлаган вакиллар томонидан», — деди у.\nБундан ташқари, фуқаролик жамияти институтларининг эркин фаолият юритиши, давлат ва жамият бошқарувида фаол иштирок этиши учун зарур шарт-шароитлар яратиш кўзда тутилган. Шу мақсадда Жамоатчилик палатасини ташкил этиш бўйича ишларни жадаллаштириш режалаштирилган. Бу ҳақдаги фармон 2020 йил апрель ойида имзоланди.\nЭслатиб ўтамиз, 2020 йил сентябрга келибгина кенгашлар ўз фаолияти учун ташкилий, техник ва бошқа хизматлар билан шуғулланувчи котибиятларига эга бўлди. Илгари ҳокимиятлар бўлиниши тамойилига зид бўлган мазкур вазифалар билан ҳокимликлар шуғулланар эди.\nЎзЛиДеП етакчиси Актам Хайитов 2019 йил декабрь ойида бўлиб ўтадиган депутатлик сайловлари олдидан ҳокимни кенгашлар бошқармаслиги кераклигини айтган эди.\n2020 йил январь ойида Сенат раиси Танзила Нарбоева вақт ўтиши билан ҳоким ва кенгаш раҳбари лавозимлари чегараланишини маълум қилди.\n«Айни пайтда вакиллик ва ижро органининг раҳбари ҳоким. Вақти-соати келиб, бу иккаласи ажратилади. Ҳозирча ҳоким вакилларга кўпроқ эркинлик бериши лозим. Бўлмаса, ҳоким нима деса, депутатлар қўл кўтариб ўтираверади», деди — деди Сенат раиси.\nАдлия вазири Русланбек Давлетов 2021 йил апрель ойида Адлия вазирлиги ушбу тартибни бекор қилиш таклифи билан чиққани ва тегишли ҳужжат лойиҳасини Вазирлар Маҳкамасига киритгани, бироқ у ҳали кўриб чиқилмагани ҳақида хабар берди.\n#халқ депутатлари кенгашлари\nПрезидент ҳокимлар ва маҳаллий Кенгашлар ваколатини ажратиш таклифини илгари сурди 20 июн 2022, 16:04\n«Кенгаш раиси ҳокимдан кучли бўлиши керак». Боёвут тумани ҳокими кенгаш раислигини депутатларга топширди 8 феврал 2022, 09:38


Олий Мажлис Сенатининг қўмита раиси Иқболжон Мирзалиев деган ака берган интервьюсида, айтиб ўтибдики изоҳлайман: – mulkdor.com\nОлий Мажлис Сенатининг қўмита раиси Иқболжон Мирзалиев деган ака берган интервьюсида, айтиб ўтибдики изоҳлайман:\nAugust 10 2018, 08:08 МафкурамизЎзбекистон\nФото:© senat.uz Иқбол Мирзо\n“Ёшлар Иттифоқи” ишламаяпти, деб тош отаётганлар бекорни айтибди. Жуда катта иш бўлаяпти. Қизиғи шундаки, мана шу эътироз билдираётган одамлар ўзлари шу нарсадан бехабар. Ўзлари билмайди шу ҳаётда нималар кечаётганини.”\nЁшлар иттифоқини ишламаяпти деб, ёшлар иттифоқида ишламайдиганки фуқаро гапиряпти, хоҳ у четда бўлсин хоҳ ватанда. Хаттоки, бу ташкилотда меҳнат фаолияти олиб бораётган ёшларни ўзлари нолишади керак бўлса, ташкилотдаги ишларни оптималлаштирилмаганлиги ва мажбурий обуналардан. Ёшлар иттифоқи шу даражада ишламаяптики, улар ташкил қилган блогерлар чемпионатида, финалда уларни “жестко” танқид қилган блог ғолиб бўлди. Буни биз, айбни тан олиш деб билдик.\nЁшлар иттифоқини раиси тўй кортежини тўхтатиб, ўзлари эса унданда дабдабали қилиб кортеж уюштиришганида шуларга бир оғиз фикр билдирдингизми? Улар тадбирлардаги расмларни фейсбукка жойлаш билан банд, энг ачинарли ва кулгилиси шундаки, қишда ўша тадбирлардан қўйиладиган расмларда, мактаб ва коллеж залларида ўтирган ёшларнинг ҳаммаси куртка, шапкаларда ўтиришган бўлади. Кулгили парадокс а? Совуққотган танага, ватанпарварлик руҳи кирармиди?\nЁки ўша машхур ёғ воқеасини олайлик… Сизлар оширган контракт нархига нисбатан ҳам, хаттоки депутатлар қарши фикр билдиришди, лекин улардан садо чиқмади. Демак улар буйруқ бажарадиган ёшлар, ўз фикри, ўз дунёқарашига эга бўлмаган инсонларми? Уларнинг сафида ҳам қанча ёшлар ўқишадику ахир контрактда? Ие ҳа уларни имтиёзи бор…\nЯна изоҳ: “Ўзлари четларда туриб олиб, фақат телефон ўйнаб ётади-да, фақат Фейсбукка кириб, “ҳаёт шундан иборат экан-да”, деб ўйлайди-да, аслида бу ёқда кетаётган ишлардан ва бу ишлар осонликча кетмаётганлигидан уларнинг хабарлари йўқ”\nЧетга “телефон ўйнаб ўтириш” учун борганларни, ватанга қайтариш учун нималар қилинмоқда? Мутлақо хечнарса. Шу “телефон ўйнаб ўтиргани” Россияга келган юртдошларимизни хуқуқларини ким ҳимоя қиляпти? Совуқ қишларда, Россияда “телефон ўйнаб” юриш афзалмикин шуларга? Юртида завод фабрикаларда яхши шароитларда ишлар бўлса, ўша ерда ишлагани мақулмасми болачақасини олдида? Ҳаттоки оддий боғчага, тарбиячи ёрдамчиси бўлиб 500 минг сўмлик ишга кириш учун ҳам, айрим пенсия ёшига етса ҳам, қорни порага тўймаганлигидан ўрнини бўшатмайдиган мудираларга 200 доллар бермаса ишга олмаса, нима қилсин улар?\nЁшлар иттифоқини иши фақатгина ўхшамаган пропагандадан иборат эмас шекилли? Инсон қачон ватарпарварлик руҳида тарбияланади? Қачонки ўз юртида нохақликларга учрамаса, ўз юртида имтиҳонлар системасининг чатоқлигидан 8 йиллаб ўқишга кира олмай юриб, охири борааа деб Россияга кетвормаса, қачонки касал онасини даволатиш учун халқдан эмас, давлатдан ёрдам кўрса, қачонки пул топадиган иши ва егани нони бўлса!\nЯна шу акадан изоҳ: “Ҳар йили беш юз минг нафар дунёга келаётган, ҳар йили беш юз минг нафар мактаб-коллежларни битираётган болаларни иш билан таъминлаш, уларни ўқитиш, қорнини тўқлаш, уларнинг хавфсизлиги, соғлиғи масалалари – бу осон масалалар эмас”, – дейди у ва бу ерда чеккада туриб тош отгандан кўра, ёрдам бериш тўғрироқ бўлар эди”\nЎша четда телефон ўйнаб юрганлар, ҳар йили мамлакатга 6-10 миллиард доллар валюта юборяпти, қайси инвестор шунақа реал капитализация қиляпти? Шунда ҳам топган пулини 20 фоизини Россияга солиқ сифатида ташлаб келади. Уларни давлат миқиёсида хуқуқий қўллаш, патент масалаларида енгиллик берилишига келишиш ва шу каби реал нарсалар билан ким шуғулланяпти?\nАгар ёшлар иттифоқи ташаббус билан чиқиб, контракт нархи оширилишини тўхтатишганида, агар улар ташаббус билан чиқиб, йўлни бўйида ўлган ўқитувчини химоя қилишганида, агар улар имтиҳонларда бўлган қаллобликларни аниқлаб, расмлари билан эълон қилишганида мен уларга қойил қолардим ва ўзим уларни мақтаган бўлардим. Олдимизда жуда катта муаммолар турганида, бирорта хэштегни дунё трендига чиқариш, мардикорга футбол ўйнатиб ёғ бериш ва кортежда машинадан бошини чиқариб Ўзбекистоооон деб бақириб юришларининг, халққа ярим чақалик фойдаси йўқ.\nРоссияда совуқда қорлар курайди,\nЎрислар куляпти, қилмайсизми ор?\nИлож қанча, биздан хабар олмайди,\nСенатда каттакон, креслоси бор…\nМуаллиф: Nurbek Alimov\nМана бағрикенгликнинг оқибати, мана яхшиликка ...\nЎзбеклар бағрикенг-да. Ҳаддан ташқари!!! Кўп қаватли уйимизда биттагина ўрис оила яшайди, шугина учун маиший эълонлар русчадаям ёзилади. Дўконимиздаги сотувчи рус, ...\nЖамиятMay 5 2019, 03:05


Алишер Усмонов AliExpress Russia’ни қачон очмоқчи эканини маълум қилди\n11:02 / 01.01.2019 25643\nАсли келиб чиқиши ўзбекистонлик бўлган россиялик миллиардер Алишер Усмонов 2019 йилнинг бошида AliExpress Russia’ни очмоқчи.\nРФПИ, Alibaba Group, «Мегафон» ва Mail.ru’нинг e-commerce соҳасидаги қўшма корхонаси мувофиқлаштиришнинг якуний босқичида бўлиб, 2019 йил бошида ишга туширилади. Бу ҳақда «Россия-24» телеканалига берган интервьюсида USM Holdings эгаларидан бири Алишер Усмонов маълум қилди, дея ёзмоқда ТАСС.\n«Мен эга бўлган маълумотлардан келиб чиқсак, биз финишда турибмиз. Ўйлайманки, 2019 йил ушбу корхона ишга тушади, шунга умид қиляпмиз», - деди у.\nАлишер Усмоновнинг таъкидлашича, битимни якунлаш учун альянс яратишни назарда тутадиган бир неча шартларга риоя қилишни таъминлаш зарур.\nБиринчидан, Россия ресурслари томонидан технологик хавфсизликни ташкил қилиш, иккинчидан, Alibaba компанияси технологияларидан Россияда фойдаланиш имкониятини яратиш. Бундан ташқари, тадбиркорнинг таъкидлашича, Россия Федерацияси ҳудудида ҚК серверларини жойлаштириш даркор.\nUSM холдинги эгаларидан бирининг қўшимча қилишича, яна иккита технологик банд якуний мувофиқлаштириш босқичида турибди.\nЭслатиб ўтамиз, аввалроқ Алишер Усмонов Россияда ҳам, Ўзбекистонда ҳам бизнес билан шуғулланишни истамаслиги ҳақида гапирганди.\nАлишер Усмонов энг бой россияликлар рейтингида тўққизинчи ўринни эгаллади\nАлишер Усмоновнинг компанияси Россияда товарлар маркировкаси бўйича ягона операторга айланди\nАлишер Усмонов қизиқаётган клуб миллиард еврога баҳоланди


2021 йилгача болаларни рўйхатга олиш жараёнлари тўлиқ автоматлаштирилади – Газета.uz\nLotinchada 11 ноябр 2020, 18:30 Жамият\nВазирлар Маҳкамасининг 10 ноябрдаги «Туғилганликни қайд этиш билан боғлиқ комплекс давлат хизматларини кўрсатишнинг маъмурий регламентини тасдиқлаш тўғрисида"ги қарорига кўра, туғилганликни қайд этиш билан боғлиқ комплекс давлат хизматларини кўрсатиш йўлга қўйилади.\nТўлиқ автоматлаштирилган мазкур хизматлар аввалига Тошкент ва Нукус шаҳарларида, кейинчалик, 2021 йил 1 февралдан бошлаб барча вилоятлар марказларида, 2021 йил 1 сентябрдан эътиборан эса бутун республика ҳудудида кўрсатилади.\nҚарор билан тасдиқланган маъмурий регламентга мувофиқ, туғруқхона [шифохона] ходими бола туғилганидан сўнг 1 кун ичида бола ва ота-онаси ҳақидаги маълумотларни «Туғилиш ва ўлимни, шу жумладан перинатал ўлимни электрон рўйхатга олиш» ахборот алмашинуви тизимига киритади. Маълумотлар автоматик равишда «ФҲДЁ ягона электрон архиви» ахборот тизимига юборилади.\nФҲДЁ бўлими маълумотларни қабул қилиб олганидан сўнг 3 иш соати ичида туғилганликни қайд этади ва далолатномани расмийлаштиради. Шунингдек, бошқа давлат хизматларидан комплекс тарзда фойдаланишни таъминлайди.\nМаълумотлар автоматик равишда Ички ишлар, Мактабгача таълим, Соғлиқни сақлаш вазирликлари ва бюджетдан ташқари Пенсия жамғармаси ахборот тизимларига юборилади.\nАхборот тизимлари орқали:\nТуман (шаҳар) ички ишлар бўлими — болани 1 кун ичида тегишли манзил бўйича доимий рўйхатга қўяди;\nМактабгача таълим вазирлиги — мактабгача таълимни бошқаришнинг ахборот тизимида сўровда кўрсатилган боғчага болани автоматик равишда навбатга қўяди;\nСоғлиқни сақлаш вазирлиги — 1 иш куни ичида она рўйхатда турган поликлиникага [доимий ёки вақтинча рўйхатда турган яшаш манзилидаги поликлиникага] болани рўйхатга қўяди;\nПенсия жамғармаси бўлими — фарзанд туғилганда бериладиган бир марталик нафақа пулини автоматик равишда расмийлаштиради.\nЧақалоқнинг ота-онаси бола туғилгандан бошлаб 6 ой ичида бир марталик нафақа пулини олиш мақсадида Халқ банкининг исталган филиалига мурожаат қилиши лозим [6 ойдан кейин қилинган мурожаатлар рад этилади].\nЮқоридаги барча ҳолатларда масъул ташкилотлар томонидан мурожаат этувчига [ота-она ёки васийга] смс-хабарнома орқали ариза ҳолати ҳақида хабар етказилиб турилади.\nМазкур регламент талаблари қуйидаги ҳолатларда қўлланилмайди:\nНикоҳда бўлмаган ота-онадан туғилган болани уларнинг биргаликдаги аризаси асосида туғилишини қайд этишда;\nТопиб олинган [ташлаб кетилган] боланинг туғлишини қайд этишда;\nЎлик туғилган бола туғилишини қайд этиш, ҳаётининг биринчи ҳафтасида ўлган [перинатал ўлим] болаларни, шунингдек, эгизакларнинг бири ўлик туғилганида ёки ҳаётининг биринчи ҳафтасида нобуд бўлганида.\n#туғилганликни қайд этиш


20 июн 2021, Тошкент вақти: 20:54\nГулнора Каримова¸ расмийларга кўра¸ ҳозирда Зангиота қамоқхонасида сақланмоқда.\nЎзбекистон марҳум президентининг тўнғич қизи Гулнора Каримова устидан яна бир маҳкама жараëни бормоқда.\nОлий суд матбуот хизмати эълон қилган қилган қисқа баëнотда¸ маҳкаманинг 8 январь куни Жиноят ишлари бўйича Тошкент шаҳар судида бошлангани айтилди¸ холос.\nОлий суд хабарига муносабат билдирган Гулнора Каримованинг Швейцариядаги адвокати Грегуар Манжа (Gregoire Mangeat) Каримованинг маҳкамага боришдан бош тортганини иддао қилди.\nGregoire Mangeatнинг навбатдаги судга оид твити.\n“Ишончли ахборот манбасига кўра¸ Гулнора Каримова ўзига ëрдам берадиган адвокатлар йўқлиги ва ўзбек прокурорлари ўзига босим қилиш учун қуролланган шахслар билан келгани боис¸ кечаги трибуналга боришдан бош тортган”¸ деб ëзди Манжа ўз Twitter саҳифасида 9 январь куни.\nМаҳкама бошлангани айтилган кунда эса Каримованинг швейцариялик адвокати:\n“Афтидан бугун Каримова устидан янги суд бошланади. Судда ҳимоя томони йўқ. Унинг биринчи адвокати, айтилишича, босимлар ортидан 2019 йил охирида ишни ташлаб кетган. Унинг иккинчи адвокати эса¸ бугун¸ командировка боис¸ кетган...” деб ëзди\nБу твитидан кўп ўтмай Манжа¸ судланувчини ҳимоя қиладиган адвокатларсиз суднинг “суд” эмаслиги ҳақида твит қолдирди.\n“Бу кўпроқ ваколатни суиистеъмол қилиш сифатида таснифланиши мумкин”¸ деди Манжа.\nОлий суд расмий баëнотида маҳкамада Гулнора Каримова ва бошқаларга оид жиноят иши бўйича суд мажлиси бошлангани айтилган бўлса-да¸ "бошқаларнинг" кимлиги¸ уларнинг судда бевосита қатнашиш-қатнашмаслиги очиқланмади.\nОзодлик жараëн тафсилотлари¸ қолаверса¸ швейцариялик адвокат иддаоларига муносабат олиш учун 10 январь куни Олий суд матбуот хизмати билан боғланди.\n“Суд мажлиси ëпиқ ўтмоқда¸ шу боис унга оид тафсилотларни очиқлай олмаймиз. У амалдаги қонунчиликка мос равишда олиб борилмоқда. Суд қачон тугаши ва унинг боришига оид бошқа маълумот берилмайди. Ҳукм ҳақида мажлис тугагандан сўнг маълумот берилади”¸ деди Олий суд матбуот хизмати расмийси.\nБу расмий Гулнора Каримованинг бевосита судда қатнашган-қатнашмагани¸ уни қайси адвокатлар ҳимоя қилаëтганига оид қўшимча саволларга ҳам жараëннинг ëпиқлиги боис¸ жавоб берилмаслигини билдирди.\nГулнора Каримованинг Лондонда яшаëтган қизи Имон Каримованинг хорижий адвокатлар томонидан юрғизилаëтган Instagram саҳифасида бу жараëнга кескин муносабат билдирилди.\n“Бу¸ сўнгги ҳисобга кўра¸ Гулнорага қарши тўртинчи иш. Бундан кўзланаëтган ягона мақсад – уни жисмонан бутунлай йўқ қилишдир”¸ деб иддао қилинди iman.k17 саҳифасида.\n8 январь кунги маҳкама арафасида Ўзбекистон Бош прокуратураси жиноий уюшма таркибида товламачилик, бюджет маблағларини талон-торож қилиш ва чет эл давлатларда жиноий даромадларини легаллаштириш каби жиноятларни содир этган Г. Каримова ва бошқаларга нисбатан бўлган жиноят иши юзасидан олиб борилган тергов ҳаракатлари якунлангани, иш судга оширилгани ҳақида маълум қилган эди.\n12 декабрь куни Имон Каримова Instagramида сўнгги иш бўйича тергов гуруҳига раҳбарлик қилган Бош прокуратура қошидаги Уюшган жиноятчилик ва коррупцияга қарши кураш бошқармасининг ўта муҳим ишлар бўйича терговчиси Расул Йўлдошевнинг 1 ноябрь санаси билан имзоланган қарори нусхаси эълон қилинди.\nБу қарорида Йўлдошев Ўзбекистон Республикасига Гулнора Каримова томонидан етказилган ахлоқий ва иқтисодий зарар кўламини “тўлиқ ва объектив” аниқлаш учун Ахборот ва оммавий коммуникациялар агентлиги (АОКА) дан “жиноят иши бўйича комплекс экспертиза ўтказиш”ни сўраган.\nБу агентликнинг де-факто раҳбари эса президент Шавкат Мирзиëевнинг тўнғич қизи Саида Мирзиëевадир.\nГулнора Каримова тақдирини ҳал қилишнинг Саида Мирзиëевага топширилганига муносабат билдирган iman.k17 уни “Гулнора Каримовага қарши ишнинг мутлақ ва шак-шубҳасиз СИËСИЙ МОТИВЛАРГА АСОСЛАНГАНИ ва пировард мақсад Гулнорани йўқ қилиш экани исботи”¸ сифатида талқин қилди.\n10 декабрь куни Ўзбекистон Бош прокуратураси Гулнора Каримованинг швейцариялик адвокатининг мамлакатга киришини “ўз мижози билан учрашиш учун яратиб берилган имкониятларни суиистеъмол қилган”лик¸ Ўзбекистон қамоқхоналари ҳақида “бўҳтон” тарқатганлик ва "адвокатлик этикасини бузганлик" иддаоси билан тақиқлади.\nОзодлик билан мулоқотда Манжа бу айбловларни “мутлақ асоссиз” " ва “жамоатчилик эътиборини чалғитиш учун ўйлаб топилган уйдирма” деб баҳолади.


Қувондиқ ҳамда Икромнинг алмаштирилиши уларнинг чарчаб қолгани билан боғлиқ эди. Қолаверса, олдинги чизиқни кучайтириш мақсадида Темурхўжа ҳам майдонга тушди. Биласизми, биргина мағлубиятдан фожеа ясаш тўғри эмас. Ҳали олдинда ўйинлар бор ва фақатгина саралаш босқичи тугагандагина натижани тўла таҳлил қилса бўлади, - деди мутахассис.\nЖЧ-2022 саралаши Ўзбекистон миллий терма жамоаси Фаластин термаси Эктор Купер


ЎзА - Энергия самарадорлиги – ривожланиш омили\n09.08.2017 15:35 Чоп этиш версияси\n“Каттақўрғон ёғ-мой” акциядорлик жамиятида 2014 йилда лойиҳа асосида Италиянинг “Iсi Сaldaie” компаниясидан энергия тежамкор иккита буғ қозони келтириб ўрнатилди. Умумий қиймати 965 минг доллар бўлган ускуналарнинг 772 минг доллари Халқаро тараққиёт уюшмаси кредити ҳисобидан, қолган қисми “Асака” банкнинг Афросиёб филиали томонидан тўлаб берилди.\nТаъкидлаш лозимки, бугунги кунда шу каби замонавий буғ қозонхоналари “Урганч ёғ-мой”, “Учқурғон ёғ-мой” ва “Тошкент ёғ-мой комбинати” акциядорлик жамиятлари корхоналарида ҳам ўрнатилган. Бунинг натижасида дастлабки ҳисоб-китобларга кўра, йилига 0,9 миллион кВт соат электр энергияси ва 2 миллион куб метр табиий газ тежалмоқда. Шу билан бирга, ёғ-мой комбинатларида қозон агрегатларининг барқарор ишлашини таъминлаш ҳамда заҳарли чиқиндилар ҳажмини камайтиришга эришилмоқда.


Бухорода 115 нафар шахслар жазони ўташдан муддатидан илгари шартли озод қилинган (Фото) - Darakchi\nБухорода 115 нафар шахслар жазони ўташдан муддатидан илгари шартли озод қилинган (Фото)\nЖАМИЯТ 15.12.2019, 02:42\nАввал хабар берганимиздек, Ўзбекистон Республикаси Олий суди, АҚШ Халқаро тараққиёт агентлиги (USAID) ва БМТ Тараққиёт дастурининг “Ўзбекистонда қонун устуворлиги йўлида ҳамкорлик” қўшма лойиҳаси доирасида маҳаллий ва хорижий ОАВлари иштирокида пресс—тур ўтказилди...\nПресс—тур сафаридаги сўнгги манзил эса Бухоро вилояти бўлди. Бухоро вилоятидаги илк ташрифимиз Бухоро туман суди фаолияти билан танишишдан бошланди.\nПресс—тур иштирокчиларини Жиноят ишлари бўйича Бухоро вилоят Бухоро туман суди раиси Нозимжон Жўраев, Бухоро вилоят Бухоро туман маъмурий суди раиси Завқиддин Музаффаров ва судьялар қарши олишди.\n“АРХИВ ҲУЖЖАТЛАРИНИ САҚЛАШДА ХАВФСИЗЛИК ДАРАЖАСИ ЮҚОРИ БЎЛГАН АРХИВ ХОНАЛАРИ ҲАМ ТАШКИЛ ЭТИЛДИ”\nТаъкидлаш жоиз, Жиноят ишлари бўйича Бухоро туман ва Бухоро туман маъмурий суди биноси Президентимиз ва Олий суд раҳбариятининг ташаббуси билан замонавий суд биноси манзилли инвестиция дастури асосида 3 миллиард 900 миллион сўм маблағ эвазига қурилган.\nЗавқиддин Музаффаров, Бухоро вилоят Бухоро туман маъмурий суди раиси:\n- Биноимизда фуқароларни кутиб туриши ва уларни қабул қилиш учун барча шароитлар яратилган.\nХусусан, фуқаролар ва аризаларни қабул қилиш, тиббиёт хоналари, адвокат ва прокурор учун алоҳида хоналар мавжуд.\nСуд раислари ва суд аппарати ходимлари фаолият юритиши учун алоҳида хоналарнинг мавжудлиги иш самарадорлигини янада оширишга хизмат қилади.\nСуд зали энг замонавий русумдаги “видеоконференцалоқа режими”да суд мажлиси ўтказиш ускуналари билан жиҳозланган. Бу эса суд процесси иштирокчиларини Бухоро туманидан бошқа ҳудуддаги судларга пул маблағлари ва асосийси қимматли вақтини сарфлаб бориб юрмаслигини таъминлайди.\nШунингдек, архив ҳужжатларини сақлашда хавфсизлик даражаси юқори бўлган архив хоналари ҳам ташкил этилган. Суд ходимларининг билими ва ишчанлик кўникмасини ошириш учун кутубхона ҳам мавжуд.\nАшёвий далилларни сақлаш хонаси, замонавий локал алоқа тармоғи ва оптик толага уланган сервер хонаси, замонавий иситиш ва совутиш тизимлари, видео кузатув, ёнғинга қарши курашиш ва қўриқлаш хавфсизлик тизимлари билан таъминланган.\nШу ўринда Республика маъмурий судларининг 2019 йил 9 ойлик фаолиятидаги маълумотлар билан ҳам қизиқдик.\nХолмўмин Ёдгоров, Ўзбекистон Республикаси Олий суди раисининг ўринбосари:\n- Қорақалпоғистон Республикаси, вилоятлар, Тошкент шаҳар, туман (шаҳар) маъмурий судларида жами 278 та судьялик лавозими штатлари ажратилган. Бугунги кунда 258 нафар судьялар фаолият кўрсатмоқда. 20 нафар судьялик лавозими вакант.\n2019 йилнинг 9 ойида маъмурий судларда жами 324 481 та иш ва материаллар кўриб тамомланган. Шундан:\n345 159 нафар шахсга нисбатан 286 772 таси маъмурий ҳуқуқбузарлик тўғрисидаги ишлар.\n12 159 таси оммавий-ҳуқуқий муносабатлардан келиб чиқадиган маъмурий ишларга оид ариза ва шикоятлар.\n25 550 тасини материаллар ташкил этган.\nМазкур даврда оммавий-ҳуқуқий муносабатлардан келиб чиқадиган маъмурий ишларга оид жами 12 159 та ариза (шикоят)лар кўриб тамомланган. Яъни:\nМаъмурий орган, фуқаролар ўзини ўзи бошқариш органининг қарорини ҳақиқий эмас деб топишга оид 4 784 та ишлар (1 342 таси сайёр суд мажлисида) кўрилган. Шундан 2 948 таси қаноатлантирилган, 1 335 таси рад этилган, 137 таси кўрмасдан қолдирилган, 364 таси тугатилган.\nМаъмурий орган, фуқаролар ўзини ўзи бошқариш органи мансабдор шахсларининг ҳаракати (ҳаракатсизлиги)ни қонунга хилоф деб топишга оид 5 173 та ишлар (1 944 таси сайёр суд мажлисида) кўрилган. 4 072 таси қаноатлантирилган, 687 таси рад этилган, 133 таси кўрмасдан қолдирилган, 281 таси тугатилган.\nСайлов комиссиясининг қарорини ҳақиқий эмас деб топишга оид 69 та ишлар (8 таси сайёр суд мажлисида) кўрилган. 30 таси қаноатлантирилган, 32 таси рад этилган, 1 таси кўрмасдан қолдирилган, 6 таси тугатилган.\nСайлов комиссиясининг хатти-ҳаракатини қонунга хилоф деб топишга оид 31 та ишлар (1 таси сайёр суд мажлисида) кўрилиб, 12 таси қаноатлантирилган, 17 таси рад этилган, 2 таси тугатилган;\nНотариал ҳаракатни амалга оширишни рад этганлик устидан 17 та ишлар (3 таси сайёр суд мажлисида) кўрилган. 8 таси қаноатлантирилган, 8 таси рад этилган, 1 таси тугатилган.\nФуқаролик ҳолати далолатномаларини ёзишни рўйхатга олиш рад этилганлигига оид 85 та ишлар (18 таси сайёр суд мажлисида) кўрилган. 60 таси қаноатлантирилган, 15 таси рад этилган, 3 таси кўрмасдан қолдирилган, 7 таси тугатилган.\nНотариуснинг ҳаракати (ҳаракатсизлиги)ни қонунга хилоф деб топишга оид 44 та ишлар кўрилган. 22 таси қаноатлантирилган, 15 таси рад этилган, 2 таси кўрмасдан қолдирилган, 5 таси тугатилган.\nФуқаролик ҳолати далолатномаларини ёзиш органи мансабдор шахсларининг ҳаракати (ҳаракатсизлиги)ни қонунга хилоф деб топишга оид 487 та ишлар (74 таси сайёр суд мажлисида) кўрилган. 395 таси қаноатлантирилган, 60 таси рад этилган, 8 таси кўрмасдан қолдирилган, 24 таси тугатилган.\nДавлат рўйхатидан ўтказишни рад этганликка оид 143 та ишлар (21 таси сайёр суд мажлисида) кўрилган. 63 таси қаноатлантирилган, 58 таси рад этилган, 5 таси кўрмасдан қолдирилган, 17 таси тугатилган.\nБелгиланган вақтда давлат рўйхатидан ўтказишдан бўйин товлаганликка оид 18 та ишлар (2 таси сайёр суд мажлисида) кўрилган. 6 таси қаноатлантирилган, 6 таси рад этилган, 2 таси кўрмасдан қолдирилган, 4 таси тугатилган.\nМаъмурий судлар томонидан МИБга жами 194,09 млрд.сўмлик 114 457 та ижро варақалари ижро учун юборилган.\nДавлатга жарима ундириш тўғрисидаги ижро варақалари 1 263 090 725 сўмлик 2 000 тани ташкил этган.\n“96 ТА ЖИНОЯТ ИШИДАН 39 ТАСИ САЙЁР СУД МАЖЛИСЛАРИДА КЎРИБ ЧИҚИЛДИ”\nБухоро туман судига ташрифимиз давомида Жиноят ишлари бўйича Бухоро вилоят Бухоро туман суди раиси Нозимжон Жўраев билан суҳбатда бўлиб, 2019 йилнинг 11 ойида жами кўрилган ишлар статистикаси билан қизиқдик...\n- Жиноят ишлари бўйича Бухоро туман суди томонидан 2019 йилнинг 11 ойида жами 117 нафар шахсга нисбатан 96 та жиноят иши кўрилган. Шундан 91 нафар шахсга нисбатан 72 та жиноят иши бўйича айблов ҳукми чиқарилган. 26 нафар шахсга нисбатан эса 26 та жиноят иши томонларнинг ўзаро ярашганлиги муносабати билан тугатилган.\nЖами судланган 91 нафар шахснинг:\n13 нафари ёки 14 фоизига жарима,\n26 нафари ёки 28.7 фоизига ахлоқ тузатиш ишлари,\n27 нафари ёки 29.7 фоизига озодликни чеклаш,\n22 нафари ёки 24.7 фоизига озодликдан маҳрум қилиш жазолари тайинланган,\n1 нафар шахс ёки 1,9 фоизи шартли ҳукм қилинган.\nМазкур даврда туман суди томонидан 1 нафар шахсга нисбатан 1 та жиноят иши бўйича оқлов ҳукми чиқарилган.\nУшбу даврда вояга етмаган 2 нафар шахсга нисбатан 2 та жиноят иши кўриб чиқилган. 1 нафар шахсга нисбатан ахлоқ тузатиш ишлари, 1 нафар вояга етмаган шахсга нисбатан озодликни чеклаш жазоси тайинланган.\nЖорий йилда 10 нафар аёлларга нисбатан 10 та жиноят иши кўриб чиқилган. 9 нафар шахсга нисбатан 9 та жиноят ишлари бўйича айблов ҳукми чиқарилган, 1 нафар шахсга нисбатан 1 та жиноят иши тугатилган.\n60 ёшдан ошган 5 нафар шахсга нисбатан 5 та жиноят иши кўриб чиқилган. Шундан 2 нафарига жарима, 2 нафарига озодликни чеклаш жазоси, 1 нафар шахсга нисбатан озодликдан маҳрум қилиш жазоси тайинланган.\n- Жиноят ишларининг неча фоизи сайёр суд мажлисларида кўрилган?\n- 2019 йилнинг 11 ойида туман суди томонидан жами кўриб чиқилган 96 та жиноят ишидан 39 таси ёки 39,80 фоизи сайёр суд мажлисларида кўриб чиқилган.\nУшбу даврда жиноятнинг сабабларини ва унинг содир этилишига имкон берган шарт-шароитларни бартараф қилиш тўғрисида 63 та ёки ишларнинг 64,29 фоизи бўйича хусусий ажримлар чиқарилган.\n- Самарқанд вилоятининг Тойлоқ туман судида бўлганимизда, 5 нафар судланувчининг жазосининг қолган қисмини ўташдан шартли равишда озод қилинганига гувох бўлдик. Жиноят ишлари бўйича Бухоро вилоят Бухоро туман судида ҳам муддатидан илгари шартли озод қилинганлар борми?\n- Албатта, суд томонидан жазони ўташ қоидаларига риоя қилган, яшаш жойи ва жазони ўташ жойларида ижобий тавсифланган, қилмишидан пушаймон, меҳнатга ҳалол муносабатда бўлган жами 115 нафар шахслар жазони ўташдан муддатидан илгари шартли озод қилинган. Шундан 48 та материал сайёр суд мажлисида кўриб чиқилган.\nСадоқат АЛЛАБЕРГАНОВА, Бухоро вилояти\nЎзбекистонда бир кунда 476 ҳолатда коронавирус аниқланиб, 504 бемор тузалган\nАйни соатда 102 нафар ижобий ҳолат ва 1 қурбон қайд этилди, 3000`га яқин беморнинг аҳволи оғир


МДҲ ва ЕХҲТнинг хулосалари ҳар хил бўлди\n27 декабрь куни МДҲ ҳамда Европада хавфсизлик ва ҳамкорлик ташкилоти кузатувчилари Ўзбекистонда бўлиб ўтган парламент сайловига ўз баҳоларини эълон қилди.\nМДҲ кузатувчилари миссияси раҳбари, МДҲ Ижроия қўмитаси раиси Владимир Рушайло сўзларига қараганда, Ўзбекистондаги сайлов ва унга тайёргарлик жараёнини Ҳамдўстлик давлатларидан бўлган 78 кузатувчи кузатиб борган. Сайловга тайёргарлик очиқ ва ошкора олиб борилган. Сайловолди ташвиқот ишларида ҳам барча партиялар ва ташаббус гуруҳлари номзодларига тенг имконият яратиб берилган.\n“МДҲ кузатувчилари сайловолди курашлари Ўзбекистон сайлов қонунчилиги доирасида тўғри, қора технологиядан фойдаланмаган ҳолда олиб борилганини қайд этади. Вакилларимиз мавжуд 120 та сайлов округининг 113 тасида кузатув олиб борди. Биз сайловчиларнинг фаоллиги жуда юқори бўлганини қайд этамиз”, - деди В.Рушайло.\nВ.Рушайлонинг таъкидлашича, МДҲ кузатувчилари овоз бериш жараёнида айрим майда қонунбузарликлар бўлганини аниқлаган. Масалан, баъзи сайлов участкаларида бюллетенлар ташланадиган қутилар кузатувчилар кўзидан пана жойда ўрнатилгани маълум бўлган. Бир кишининг оила аъзолари номидан ҳам овоз бергани ҳолатлари аниқланган. Шунингдек, техник характердаги бошқа камчиликлар ҳам кузатилган.\nВ.Рушайло бу камчиликлар аҳамиятсиз экани ва ўша жойда бартараф этилганини билдирди.\n“МДҲ кузатувчилари Ўзбекистон Республикаси Олий Мажлисининг Қонунчилик палатасига 26 декабрда ўтказилган сайлов Ўзбекистон сайлов қонунчилиги меъёрлари доирасида бўлганини таъкидлаб, сайловнинг қонуний, эркин ва ошкора ўтказилганини тан олади”, - деди В.Рушайло.\nЎзбекистондаги Демократик ташаббуслар маркази раҳбари Искандар Худойберганов “Озодлик” мухбири билан суҳбат чоғида В.Рушайлонинг сайлов тўғрисида айтганларини “ёлғондан бошқа нарса эмас”, дея баҳолади.\n“Жаноб Рушайло сайлов Ўзбекистон қонунчилиги доирасида ўтганини таъкидлади, аммо бу сайлов халқаро ёки демократик меъёрларга тўғри келиш-келмаслиги ҳақида гапирмади. Аввало, Ўзбекистон сайлов қонунчилигининг ўзи халқаро стандартлар ва меъёрларга тўғри келмайди. Шунинг учун бу сайлов эркин бўла олмайди”, - деди И.Худойберганов.\nИ.Худойбергановнинг фикрича, Ўзбекистонда сайлов эмас, балки овоз бериш жараёни бўлиб ўтган. Бу эса бир-биридан бутунлай фарқ қилувчи жараёнлардир.\nЕХҲТнинг чекланган сонли кузатувчилари миссияси Ўзбекистонда ўтказилган сайловга берган хулосаси МДҲ кузатувчилариникидан анча-мунча фарқли бўлди.\nМиссия хулосасида айтилишича, сайлов ЕХҲТга доир мажбуриятлар ва демократик сайловларга оид бошқа халқаро стандартлар талабига жавоб бермаган.\nЕХҲТ миссияси раҳбари Любомир Копайнинг билдиришича, турли ҳокимият органлари плюралистик, рақобатли ва ошкора сайловни таъминлашнинг уддасидан чиқа олмаган.\nХулосада келтирилишича, расман тан олиниш учун ҳаракат қилган уч сиёсий партия ҳукумат идоралари томонидан охирги 12 ой мобайнида рўйхатга олинмаган. Натижада бу партиялар ва ташаббус гуруҳлари орқали номзоди кўрсатилганларнинг учдан икки қисми сайловда иштирок эта олмаган.\nМиссия ўз кузатувлари натижалари, жумладан, ўз тавсияларини тахминан бир ойдан сўнг тайёрланадиган якуний ҳисоботда кўрсатиб ўтади.


ХДП барча аёлларга ҳомиладорлик ва туғиш бўйича кафолатланган нафақа тўлашни таклиф этди – Газета.uz\nЎзХДП ҳукуматга ҳомиладорлик ва туғиш бўйича давлат томонидан кафолатланган нафақа тўлашни жорий этиш таклифини киритди. Партия нодавлат сектордаги иш берувчилар ҳар доим ҳам бундай мажбуриятни бажармаслигини, ишсиз аёллар эса умуман олмаслигини таъкидлади. Буни халқаро ташкилотлар ҳам қайд этган.\nLotinchada На русском языке 24 ноябр 2021, 14:23 Жамият\nХалқ демократик партияси барча хотин-қизларга туғруқ ва туғиш бўйича давлат томонидан кафолатланган нафақа тўлашни жорий этиш бўйича ҳукуматга таклиф киритди. Бу ҳақда Қонунчилик палатасидаги ЎзХДП фракцияси аъзоси Улуғбек Вафоев муаллифлигида партия сайтида эълон қилинган мақолада айтилмоқда.\nЭслатиб ўтамиз, Халқаро меҳнат ташкилоти, ЮНИСEФ ва Жаҳон банкининг ўтган йили чоп этилган қўшма ҳисоботида иш берувчининг нафақани молиялаши халқаро амалиётга зид экани айтилган. Ҳужжатда бу ҳолат «ёш аёлларни расмий секторда иш билан таъминлашда потенциал тўхтатувчи омил мавжудлигидан далолат бериши, бу эса уларни иш ўринлари учун жиддий рақобат шароитида ноқулай аҳволга солиб қўйиши» ҳақида айтилган.\n«Ўзбекистон Республикаси ҳукумати оналикни муҳофаза қилиш бўйича халқаро ҳужжатга (ILO, 2019a) қўшилганини инобатга олиб, оналик ва туғиш бўйича барча нафақаларни ижтимоий суғурта тизимига ўтказиш тавсия этилади», — тавсия этилмоқда ҳисоботда.\nАввалроқ ЮНИСЕФнинг Ўзбекистондаги ваколатхонасининг барча оилалар учун болалар нафақаси билан оилаларни қамраб олиш зарурлиги ҳақидаги мақола эълон қилинган. Унда болалар нафақалари фақат муҳтож деб топилган оилаларга тўланишида мамлакатнинг ёндашуви зиддиятлилиги ҳақида сўз юритилади.\n«Болаларни қўллаб-қувватлаш хайрия ёки молиявий ёрдам эмас, балки мамлакат инсон капиталини ривожлантиришга зарур бўлган сармоядир. Болалар нафақалари оилаларга ўз фарзандларини янада тўйимли озиқ-овқат билан таъминлашга ёрдам беради «, — дейилади мақолада.


1 йил аввал 1840 Абдулазиз Мўмин\nИсро ва Меърож воқеасида таъсирли, чуқур маъноли, тарихда ўчмас из қолдирадиган ҳодисалар рўй берди. Шулардан бири Пайғамбаримиз алайҳиссаломнинг руҳоний оламда барча набий ва расуллар билан намоз ўқишларидир. Бу эса анбиёларнинг вазифалари битта бўлиб, Расулуллоҳ соллаллоҳу алайҳи васаллам уларнинг имоми ва охиргиси эканига далолат қилади. Шунингдек, у зот Масжидул Ақсода фаришталар билан бирга намоз ўқиганлар.\nИсро ва Меърож воқеаси руҳ ёки жасад билан бўлгани тўғрисида ихтилоф бор. Бу масалада уч хил қараш мавжуд. Улардан айримларининг далиллари заиф бўлса-да, келтириб ўтишни лозим топдик. Биринчи гуруҳ пайғамбарларнинг тушлари ҳақ ва ваҳий эканини тан олган ҳолда Исро воқеаси руҳ билан бўлганини айтиб, уни уйқудаги тушдан иборат дейди. Саҳобалардан Муовия розияллоҳу анҳу ҳам ана шу фикрни ёқлаган. Улар Аллоҳ таолонинг «Биз сенга кўрсатган рўёни фақат инсонлар учун имтиҳон қилдик» деган сўзини далил қилиб келтириб, оятда «рўё» сўзи ишлатилган, дейишади.\nУларга жавоб шуки, оятда воқеани тасдиқлаш имтиҳон деб аталмоқда. Қурайшликлар эса уни инкор этишди. Кўр-кўрона иймон келтирганлар эса диндан қайтишди. Абу Бакр Сиддиқ розияллоҳу анҳу ва Аллоҳ тавфиқ берганларгина тасдиқладилар. Агар воқеа уйғоқлик пайтида бўлмаганда, уни синов ва имтиҳон дейишнинг маъноси қолмас эди. Ояти каримадаги рўёдан мурод айнан кўз билан кўришдир. Негаки, «исро», яъни сайр қилдириш сўзи уйқудаги ҳолатга нисбатан қўлланмайди. Устига-устак, уйқудаги тушда имтиҳон бўлмайди ва уни ҳеч ким ёлғонга чиқармайди, чунки ҳар қандай тушда борлиқдаги мавжудотларни бир лаҳзада кўриш мумкин. Улар яна Оиша розияллоҳу анҳодан келтирилган мана бу ривоятни далил қилиб келтирадилар: «Расулуллоҳ соллаллоҳу алайҳи васалламнинг таналарини йўқотмадим». Бу ривоят ҳужжат бўлишга яроқли эмас, чунки у зот Оиша онамиз билан Мадинага келгандан кейингина бирга яшай бошлаганлар. Исро воқеаси эса пайғамбарликдан кейин Макка даврида бўлган.\nШунингдек, улар Расулуллоҳ алайҳиссаломнинг «Мен Ҳатийм ёки Ҳижрда ухлаётган эдим» деган сўзларини ва Анас розияллоҳу анҳунинг «У зот Масжидул Ҳаромда ухлаётган эдилар» деган ривоятини далил қилишади. Бунга жавоб шуки, мазкур ривоятлар у зотнинг аввал уйқуда бўлганликларига далолат қилади, воқеанинг уйғоқ ҳолатда рўй берганига зид келмайди. Демак, у зот бошда бир оз уйқуга кетиб, сўнг уйғонганлар.\nБошқа бир тоифа: «Исро воқеаси Байтул мақдисга уйғоқликда тана билан, осмонга кўтарилиш – меърож эса уйқуда руҳ билан бўлган», дейди. Бунга далил сифатида Аллоҳ таолонинг «Ўз бандасини кечаси Масжидул Ҳаромдан атрофини баракали қилганимиз Масжидул Ақсога оят-мўъжизаларимизни кўрсатиш учун сайр қилдирган зот покдир. Албатта, У эшитгувчи ва кўргувчи Зотдир» деган сўзини келтирадилар. Уларнинг фикрига кўра, бу оятда Исро воқеасининг фақат жасад билан бўлганига очиқ-ойдин ҳужжат бор.\nУчинчи гуруҳ аксар фақиҳлар, муҳаддислар, мутакаллимлар ва муфассирларнинг қавллари бўлиб, иншааллоҳ, ана шу тўғри ва ҳақдир. Яъни Исро ва Меърож тана ва руҳ билан уйғоқлик пайтида бўлган, чунки оятнинг ўзи ҳам, саҳиҳ хабарлар ҳам шуни тасдиқлайди. Агар уйқу пайтида бўлганида оятда «ўз бандасини» деган сўз ўрнига «бандасининг руҳини» дейилган бўларди. Нажм сурасидаги оятда «Дарҳақиқат, Роббининг улкан мўъжизаларидан кўрди» дейилган. Агар уйқу пайтида бўлганда унинг мўъжизалиги қолмас, кофирлар инкор қилмас, ёлғонга чиқармас, иймони заиф мусулмонлар диндан қайтиб, йўлдан озмас эдилар. Чунки бундай ҳодисаларнинг тушда рўй бериши ажабланарли ва ғайриоддий иш эмас.\nУ зотнинг Байтул мақдисда пайғамбарлар билан намоз ўқиганлари, Жаброил алайҳиссалом Буроқни келтирганлари, осмонга кўтарилиб, уни очишни сўраганлари, «Сен билан бирга ким бор?» дейилиши ва ҳадисда зикр қилинган бошқа тафсилотлар уйғоқ ҳолатда тана билан бўлгани учун иймони заифлар бу воқеани инкор этиб: «Бўлиши мумкин эмас», деган гумонга боришди. Шунингдек, осмонда пайғамбарлар билан учрашиб, турган мақомларининг аниқ баён қилиниши, у зотни қарши олишлари, намознинг фарз бўлиш қиссаси ва енгиллатиш борасида Мусо алайҳиссалом билан қайта-қайта учрашиб ўзаро мулоқот қилишлари, Сидратул мунтаҳогача етиб келишлари, жаннатга киришлари, у ерда ўзлари зикр қилган нарсаларни кўришлари – буларнинг барчаси Исро ва меърож тана ва руҳ билан бўлганига аниқ далолат қилади. Ибн Аббос розияллоҳу анҳумо: «У уйқудаги туш эмас, балки Расулуллоҳнинг кўзлари билан кўрганларидир», деган фикрни билдиради.\nИмом Байҳақий ва Ибн Мардувайҳ Шаддод ибн Авсдан ривоят қиладилар: «Абу Бакр розияллоҳу анҳу: «Ё Аллоҳнинг расули, сизни кечаси излаб бориб жойингиздан тополмадим?» деди. У зот: «Жаброил мени Масжидул Ақсога олиб кетган эди», дедилар». Бу ривоят ҳам Исро воқеасининг уйғоқликда бўлганига шубҳа қолдирмайдиган ҳужжатлардан биридир. Ибн Мардувайҳ Умар розияллоҳу анҳудан ривоят қилади: «Расулуллоҳ соллаллоҳу алайҳи васаллам айтдилар: «Исро кечасида Масжиднинг олд тарафида намоз ўқидим. Кейин катта қоятош олдига борсам, бир фаришта турган экан. Унда учта идиш бор эди».\nИмом Муслим Абу Ҳурайра розияллоҳу анҳудан ривоят қилади: «Расулуллоҳ соллаллоҳу алайҳи васаллам айтдилар: «Мен Ҳижрда эдим. Қурайш мендан тундаги сафарим ҳақида сўрар эди. Ёдимда қолмаган нарсаларни сўрашарди. Мен эса шунчалик ғамга тушиб қолгандимки, ҳеч қачон бу каби ташвиш чекмаган эдим. Аллоҳ таоло Байтул мақдисни менга кўтарди. Мен унга қараб турар эдим. Мендан у ҳақда нимани сўраган бўлишса, ҳаммасини айтиб бердим».\nМеърож воқеаси Пайғамбаримизнинг юксак фалакка, Сидратул мунтаҳога, Аллоҳ таолога яқин мақомга кўтарилишларига қарамай, жуда қисқа вақт ичида юз берган. Исро воқеасининг далили Қуръонда келгани қатъий ва шубҳасиздир. Шунинг учун кимда-ким уни инкор этса,\nкофир бўлади. Меърож воқеасининг далили зонний бўлиб, тан олмаган киши фосиқ деб ҳукм қилинади. Лекин унутмаслик керакки, Меърож воқеасини Исродан ажратиш мумкин эмас, чунки бу иккиси бир-бирига чамбарчас боғлиқ бир ҳодисадир.\n Исро сураси, 60-оят.\n Саҳобалардан Умар ибн Хаттоб, Ибн Аббос, Жобир ибн Абдуллоҳ, Анас ибн Молик, Ҳузайфа ибн Ямон, Абу Ҳурайра, Молик ибн Соъсоъа, Абу Ҳабба Бадрий, Ибн Масъуд розияллоҳу анҳум, тобеъинлардан Заҳҳок, Саъид ибн Жубайр, Қатода, Саъид ибн Мусаййиб, Ибн Шиҳоб, Ибн Зайд, Ҳасан Басрий, Иброҳим Нахаъий, Масруқ ибн Аждаъ, Мужоҳид, Икрима, Ибн Журайж раҳматуллоҳи алайҳим каби улуғларнинг сўзларидир. Бу қарашдаги кейинги табақа уламолариниинг номларини келтириб ўтирмадик. Чунки уларни санасак, кўпайиб кетади.\n Масжидул Ақсони назарда тутганлар.\n Масжидул Ақсо ҳудудининг баланд жойида катта қоятош бор. Пайғамбаримиз алайҳиссалом унинг устидан осмону фалакка кўтарилганлар. Абдул Малик ибн Марвон гумбазини ўша йирик қоятош устига тўғрилаб, катта масжид қурдирган. У «Қуббатус-сохра» номи билан машҳур. Унинг гумбази катта ҳажмда бўлиб, тилла рангда. Кўпчилик уни Масжидул Ақсо билан адаштиради. Масжидул Ақсонинг гумбази кумуш рангда бўлиб, ҳажми кичикдир.\n Имом Бухорий ривояти. Улар сут, шароб ва асал бўлган. Бошқа ривоятда тўртта дейилган. Мазкур учтага қўшимча қилиб сув ҳам зикр қилинган. У зот сутни танлаганларида, Жаброил алайҳиссалом: «Фитратни танладинг», деганлар. Сут тоза, мазали ва ҳазми осон бўлгани учун Ислом ва тўғри йўлда собитлик аломати бўлган.\n Чунки у зот ўшанда фаришталар, анбиёлар ва тасаввурга сиғдириш қийин бўлган ўзларига аён бошқа ажойиботлар билан машғул бўлганлар.\n Яъни жазм ила қатъий бўлмаган далил билан талаб қилинган нарса


Спорт 19:02 / 29.05.2020 32832\n«Пахтакор» клуби бош мураббийи Шота Арвеладзе Россиянинг Sports.ru сайтига интервью бериб, Ўзбекистондан таклиф қандай тушгани, Адебайор «Пахтакор»дан неча миллион маош сўрагани, Дердийўқнинг қанча маош олаётгани ва бир қатор саволларга жавоб берди. Суҳбатнинг қисқартирилган таржимасини ҳукмингизга ҳавола этамиз.\n– Шота, ҳозирда «Пахтакор» бош мураббийисиз. Бу қандай юз берди?\n– Алишер Усмонов туфайли «Пахтакор» клуби эгаси Бобур Шодиев билан танишдим. Тошкентга бориб, барчасини ўз кўзим билан кўрдим. Ишлаш ва футболни ривожлантириш учун барча шароитлар яратилганлигига ишонч ҳосил қилдим. Шундан кейин биз яна бир неча маротаба учрашиб, охир-оқибат у мени шартнома имзолашга кўндирди.\n– Бу сиз учун орқага ташланган қадамдек туйилмадими?\n– Қачонки сен мотивацияни йўқотиб қўйсанг, бу орқага қадам ташлаш бўлади. Ахир, мураббий ишлашни хоҳласа бунинг ёмон жой йўқ. Асосийси – маҳоратни ошириб, фақат олдинга бориш. Шундай ўйнаганман, энди эса шу ақидага амал қилиб фаолият юритяпман. «Пахтакор»да ишлаётганим мотивациямга таъсир қилмайди. Қачонлардир «Реал» ёки «Барселона»да мураббийлик қилсам ҳам худди ҳозирги ишчан кайфиятда бўламан.\n– «Пахтакор» қишда Эрен Дердийўқни таклиф этди. Бунга қандай эришдингиз?\n– У билан яхши таниш эканлигимизга қарамай, уни кўндириш осон бўлгани йўқ. Эрен энг аввало оиласи ҳақида қайғурди – улар учун қулай ва хавфсиз бўлишини истади. Қолаверса, сўнгги пайтларда Туркияда деярли ўйин амалиётига эга бўлолмаётганди. Бундай пайтда аввало ўзинг учун ҳал қилиб олишинг керак: футболчимисан ёки пулни шунчаки оладиган бизнесмен? У миллий жамоасига қайтишни истайди, Европа ва жаҳон чемпионатида тўп суришни хоҳлайди. Фикримча, Дердийўқ «Пахтакор»га ўтиб ютди – Осиё Чемпионлар лигасида тўп сурмоқда, яхши шароитларга эга.\n- Дердийўқ йиллик 1,5 миллион евро маош олаяпти. Адебайорнинг трансфери у кўпроқ сўрагани учун амалга ошмай қолдими?\n– Дердийўқ бараварига камроқ олади. Адебайор эса айнан шунча сўраганди, аммо биз бунча тўлай олмасдик. Адебайор билан декабрь ойида Лондонда учрашган эдик. Унинг Тошкентга келиши ва барчасини ўз кўзи билан кўришига келишгандик. Сабаби ҳамма учун ҳам фақат молиявий шартлар эмас, қаерда ишлаши, машғулот ўташи, ўйнаши муҳим. Аммо якунда бу келишув амалга ошмай қолди, у узоқ сафарларга учишни ёқтирмас экан, ҳаттоки бироз қўрқаркан ҳам.\n– «Пахтакор» қандай мақсадларни кўзлаган?\n– Осиё чемпионлар лигасида ғолиб бўлишни, клублар ўртасидаги жаҳон чемпионатида тўп суришни истаймиз. Ўзбекистонлик футболчиларни Европа клубларига сотишни хоҳлаймиз. Буларнинг барчасига барқарор пойдеворни қўймагунча эришиш қийин. Шу боис халқаро майдонда иштирок этаётган клубимизда бу ишларни амалга ошираяпмиз. Мен билан бирга Турция, Грузия, Ўзбекистон ва Голландиядан келган мураббийлар ишлашмоқда. Биргаликда клубимизнинг ўз фалсафасини яратамиз.\n– Уч йил ичида бронза, кумуш ва сўнгги йилда 20 очколик катта фарқ билан олтин медалга эга чиқдингиз. Чўққи забт этилгач, нега кетмадингиз?\n– Кетиш мажбурий эдими? Буни исталган вақт амалга ошириш мумкин. Тўғри, биз кўп совринларга эга чиқдик, аммо ҳакамнинг ҳуштагидан кейин барчаси тарихда қолади. Клубнинг пойдевори энди қўйилаяпти – янги стадион қурилмоқда, қароргоҳ, академия. Европанинг топ-клублари билан бирга ишлайдиган Бельгиянинг машҳур Double Pass компанияси билан шартнома имзоладик. Жамоанинг ҳар томонлама ўсишига ёрдам беришлари учун уларга жуда катта маблағ тўлаяпмиз.\n– Ўзбек футболчиларининг орзу қила олмаслиги ҳақида гапирган эдингиз...\n– Уларнинг топ-клубларда ўйнашни орзу қилмасликлари ҳақидами? Орзу қилмаган – орзусига ета олмайди. Грузияга бориб, кўчадаги боладан қаерда тўп суришни орзу қилишини сўрасангиз, у Европанинг топ-клубини айтади. Худди шу саволни Ўзбекистондаги болага берсанг, ундан араб давлатлари ва Осиё деган жавобни эшитасан. Ўзбекистонда 35 миллион аҳоли яшайди, аммо Европа даражасида ўйнаб кета оладиган футболчиси бўлса-да, у ерда улардан битта ҳам футболчи йўқ. Сўнгги уч йилда футболга нисбатан қараш ўзгарди, футбол даражаси ўсди, иқтидорли футболчилар кўпайди. Россия чемпионатининг энг яхши форварди ўзбек эканлиги бежизга эмас.\n– Истанбулда коронавирус билан боғлиқ вазият қай аҳволда?\n– Сўнгги кунларда ҳолат ижобий томонга ўзгармоқда – касалланганлар сони қисқармоқда, соғайганлар сони эса кўпайган. Шу суръатда давом этса, май якунида ҳаммаси тугайди. Истамбулдаги чекловларга қарамай, кўпчилик сайрга чиқишда давом этмоқда.\n– Карантинда вақтни қандай ўтказаяпсиз?\n– Ақлдан озишимга оз қолди. Барча сериалларни томоша қилдим, унда нималар бўлмади дейсиз: банкнинг ўмарилиши, отишмалар, уйланишлар, ажралишлар... Яна китоб ўқидим, ўғлим билан футбол, теннис ўйнадик. Кунига 400тадан пресс бажараяпман, аммо ҳеч нарса ўзгармаяпти. Қорин катталашмаслиги учун ўзи нечта бажариш керак?\n– Овқатланиш меъёрида бўлиши лозим дейишади...\n–Бир ярим ойдан буён уйда ўтирган бўлсак, қандай меъёрида бўлиши мумкин? Қайси хонага кирмоқчи бўлсанг, ошхонадан ўтасан барибир. Ишим ейиш бўлиб қолди ўзи.\nАсакадаги цемент заводи қачонгача ҳавони заҳарлайди?\nБилл Гейтс коронавирусга қарши вакцинани кўп пул тўлаганларга эмас, муҳтожларга беришга чақирди\nЎзбекистонда коронавирусдан даволанаётган беморлар сони 4800дан ошди\nИлон Маск бадавлат инсонлар рўйхатида Уоррен Баффеттдан ўтиб кетди


Талабалар, ўқитувчи ва медиклар теримдан қайтишмоқда, бироқ етарли «фидойилар» топиладими?\n«22-сентябрга ўтар кечаси пединиститут студентларининг ярми уйларига қайтишди, Политехника институти талабалари колоннаси ҳам шу куни қайтиб келди», дея хабар берди «Элтуз» нинг Фарғона вилоятидаги мухбири.\nЖумладан, ҳукумат рахбари ўтказган селектор йиғилишида, эндиликда, фермер хўжаликларида етиштирилган ҳосилни йиғиб-териб олиш учун аниқ белгиланган чора-дастурлар ва концепция асосида аҳоли ва «Фидойи ёшлар отрядлари» жалб қилиниши айтилади.\nШунингдек, Фарғона шаҳрида кўрпа тўшак кўтарган талабалар билан суҳбатлашган «Элтуз» мухбири, ўқитувчи ва тиббиёт ходимларининг қайтарилаётгани ҳақида ҳозирча хабар йўқлигини айтади.\nФарғона водийсида мажбурий меҳнат юзасидан мониторинг ўтказаёган ҳуқуқ ҳимоячилари Елена Урлаева ва Малохат Эшонқуловалар 21 сентябр куни далада пахта тераётган кўплаб ўқитувчи ва шифокорларни учратишганини «Элтуз» нашрига билдиришди.\n«Элтуз» нашри таҳририяти бугун эрталаб улар билан боғланишга муваффақ бўлди.\nЖумладан, ҳуқуқ ҳимоячиси Елена Урлаева «Элтуз» мухбирига милиция ходимлари уларга турлича муносабатда бўлганини айтди.\n«Дам қўпол, дам юмшоқ оҳангга ўтишди. Кейин эса уларнинг гапини диктофонда ёзиб олаётганимни сезиб, қаттиқ дарғазаб бўлишди ва барча телефон ва ускуналаримни тортиб олиб, ёзувларни ўчиришди», деди Елена Урлаева «Элтуз» мухбирига.\n«Пахта қуллиги» биргина тақиқ билан йўқ бўладими?\nЎзбек таҳлилчиси, Лондонда яшаётган Алишер Илҳомов, «пахта қуллиги»ни биргина тақиқ билан ўзгартириш мумкинлигина шубҳа билдиради.\n«Ахир бутун пахта терими даврида ёлланма ишчи кучини жалб этишга эҳтиёж бўладику, чунки пахта териш машиналари деярли йўқ. Ёки ўзлари зўрға амал-тақал қилаётган фермерларнинг машинага қурби етмайди.\nҲулоса: мажбурий давлат буюртмасини бекор қилиш билан бирга, (уруғ, ўғит, тех.хизмати, кредитлар) етказиб бериш ва ҳарид қилиш (пахта заводлари) соҳалари ҳам монополиядан чиқарилиши керак. Ҳозирча бу йўналишда қадам ва қарорлар кўринмаяпти» дея ёзади у ўзининг Фейсбукдаги саҳифасида.\nСурат Икромов: «Қонунсиз юрт қароқчилар мамлакатига айланади»\nЎзбекистон Ички ишлар органлари ҳақида қонун қабул қилиниши ортидан, Ички ишлар вазирлиги тизимида кадрлар алманиши кузатилмоқда. Бироқ, экспертлар фикрича ...


Мирзиёев ва Жапаровнинг чегара келишуви норозиликка сабаб бўлди\n07 июл 2022, Тошкент вақти: 18:04\nЎзбекистон-Қирғизистон чегарасини қўриқлаётган ўзбек ҳарбийлари.\nҚирғизистон Ўзбекистоннинг Сўх анклавига авиақатнов ва транспорт йўлаги очишга тайёр. Айни пайтда Ўзбекистон Қирғизистон билан баҳсли бўлиб турган Унгартепа (Қирғизистонда Ункур Тоо) ҳудуди ўзиники экани тўғрисидаги даъвосидан воз кечади.\nҚирғизистон президенти матбуот хизмати президент Садир Жапаровнинг 11-12 март кунлари Тошкентга ташрифи ортидан эришилган мазкур келишувлар юзасидан тарқатган хабар қирғиз жамиятида норозиликларга сабаб бўлди.\nҚирғизистонликларнинг бир қисми Ахси тумани Унгартепа доимо Қирғизистон ҳудуди бўлганини иддао қилган ҳолда, президент маъмуриятининг бу маълумотини “тушунарсиз”, деб баҳолаган.\nАйрим қирғизистонликлар Ўзбекистоннинг Сўх эксклавига транспорт йўлаги очиладиган бўлса, Боткен вилояти анклавга айланиб қолишидан ташвиш билдирган.\nНорозиликдан сўнг президент расмий сайтидаги хабар таҳрир қилинди\n“Қирғиз томони Қирғизистон ҳудудида жойлашган Ўзбекистоннинг Сўх анклавига транспорт ва авиа қатновлари очишга тайёр. Анклав аҳолиси давлат чегарасидан эркин ўта олади. Ўз навбатида ўзбек томони Қирғизистонга шу пайтгача чегара ҳудудида яшовчи аҳоли ўртасида турли баҳсларга сабаб бўлган Ункур Тоо (Ўзбекистонда Унгартепа дейилади-муҳаррир) ҳудудига даъвогарликдан воз кечишга тайёр”, - деб билдирган президент Садир Жапаровнинг матбуот котби Галина Байтерек 13 март куни.\nҚирғизистон президенти расмий сайтида эълон қилинган маълумотга асосан томонлар қирғиз-ўзбек чегарасини делимитация ва демаркация қилиш ишларини яқин уч ой ичида якунлашга келишиб олган.\nПрезидент расмий сайтида чиққан ушбу хабардан сўнг қирғиз жамоатчилиги орасида Сўх анклавига йўл очилса, Боткен вилоятининг ўзи анклавга айланиб қолади деган ҳавотирлар, норозиликлар янграй бошлади. Шундан сўнг хабар таҳрир қилинди ва ундан Сўхга транспорт қатновини очиш қисми олиб ташланди.\nТаҳрир қилинган хабарда “Қирғизистон фақат авиақатновларни очишга тайёр” экани билдирилган.\nБоткен вилоят ҳокимияти: Транспорт йўлаги берилмайди, "Қайтмас" чегара пункти очилади\nБоткен вилоят ҳокимияти 14 март куни “11-12 март кунлари Қирғизистон ва Ўзбекистон президентларининг учрашуви натижасида қирғиз томони Қирғизистон ҳудудида жойлашган Ўзбекистоннинг Сўх анклавига йўл очиб беради деган нотўғри маълумотлар тарқалгани” ҳақида расмий баёнот тарқатди.\nРасмий баёнотда таъкидланишича, музокараларда Сўхга транспорт йўлаги очилиши ҳақида гап бўлмаган. Гап фақат пандемия туфайли Боткен вилояти Қадамжой туманида ёпилиб қолган “Қайтмас” чегара назорат пунктини қайта очиш ҳақида борган ва бу борада ўзаро келишувга эришилган.\nСўх аҳолиси мазкур чегара назорат пунктидан чегара тартибига амал қилинган ҳолда ўтказилади.\n“Ўзбекистон фуқаролари Қирғизистонга Қайтмас чегара пости орқали кириб, Сўх туманигача бўлган масофани Қирғизистон орқали босиб ўтади. Шундан сўнг “Ўтикчи” чегара постидан белгиланган тартибда ўтиб, Сўхга кира олади”,-дейилади баёнотда.\nСобиқ губернатор: Сўхга транспорт йўлаги берилса, Боткен анклавга айланиб қолади\nБоткен вилоятининг собиқ губернатори Мамат Айбалаев “Сўх масаласида эътиборли бўлиш керак”, дейди:\n“Транспорт йўлаги очилса, унинг кенглиги қанча бўлишини аниқлаш керак. Масалан, ҳукуматни Қурманбек Бакиев бошқарган даврда 200 метр дейилган. Бу йўлак бўладими ёки оддий йўл бўладими? Бакиев даврида таклиф қилингани каби йўлак очилиб, у ерни Ўзбекистон назоратига олса, бизга қийин бўлади. Оддий йўл очилган тақдирда ҳам, етти ўлчаб бир кесиш зарур”.\n2001 йили Қирғизистоннинг ўша даврдаги бош вазири Қурманбек Бакиев ўзбекистонлик ҳамкасби билан Сўхга транспорт йўлаги очиш тўғрисида махсус меморандум имзолаган.\nКейинроқ Сўхга йўлак бериладиган бўлса Қирғизистоннинг Боткен, Лайлак тумани, Сулукта шаҳри Ўзбекистон ичидаги қирғиз анклавига айланиб қолиши мумкинлиги аён бўлганидан сўнг, расмий Бишкек бу меморандумдан бош тортган.\nУнгартепа-Ункар Тоо Қирғизистон ва Ўзбекистон ўртасидаги кескинликни кучайтирган ҳудуд\nҚирғизистон ва Ўзбекистон чегарасининг аниқланмаган қисмида Жалолобод вилояти Ахси туманида жойлашган ва Қирғизистонда Ункур Тоо деб аталувчи Унгартепа ҳам бор.\nУ ерда Қирғизистонга тегишли “Кербен” радиореле станцияси жойлашган. 2016 йилда у ерда низо чиққач, Ўзбекистон бу ҳудуд ўзига тегишли эканини маълум қилган.\nЎнгартепа баҳси: Қирғизистон жиноий иш қўзғатди\nЎзбекистон чегарачилари 2016 йилнинг бошларида бу ҳудудга икки марта кириб келган. Ўзбекистон-Қирғизистон ўртасидаги бу жанжал 2016 йилнинг 13 августида Қирғизистон томонидан ўзбек милиционери қўлга олинганидан сўнг бошланганди.\nМана шу воқеа ортидан 22 август куни Ўзбекистон Унгартепа ҳудудига иккита вертолётда 7 кишилик милиция десантини ташлаган.\nБунинг ортидан Ўзбекистон ва Қирғизистон муносабатларида кескинлик пайдо бўлган, ҳамда Бишкек 3 сентябрдан бошлаб Ўзбекистон билан чегараларини ёпиб қўйган эди. Натижада Ўзбекистоннниг Қирғизистондаги Сўх ҳамда Шоҳимардон эксклавлари қамал ҳолатига тушган.\n4 қирғиз милиционери қайтариб берилганига қарамай, Шоҳимардон “қамали” давом этмоқда\nШундан сўнг Ўзбекистон 2016 йилнинг 18 сентябрида Унгартепадан ўз десантини олиб чиқиб кетишга мажбур бўлган.\nАхси туманига қарашли Қашқасу қишлоқ кенгаши депутати Шекербек Қамчибек ўғли бу воқеани эслар экан:\n“Бу ерлар бизники, Ўзбекистонники эмас. Ункур Тоо тепасидаги ер аниқланмаган, дейишмоқда. 1990 йилларда кимга тегишли экани аниқланмай, қолиб кетган. Бироқ тарихга таянсак бу ер аввалда ҳам қирғизларники бўлган. У ерда халқимиз чорвасини боққан” – деб айтди.\nСобиқ ҳукумат амалдори: Унгартепанинг бир қисми Ўзбекистонга тегишли эди\nҚирғизистон ҳукуматининг Чегарани аниқлаш бўйича комиссиянинг собиқ раҳбари Саламат Аламанов Унгартепанинг бир қисми ҳақиқатан ҳам баҳсли эканини билдирди:\n“Унгар Тоонинг бир қисми Қирғизистонга, бир қисми Ўзбекистонга тегишли. Тоғ чўққисидаги Ўзбекистонга тегишли ерда Қирғизистоннинг радиореле станцияси бор. Бизнинг станция тургани учун ўша ерни Қирғизистонга беринглар деган масала қўйилган. “Унинг ўрнига бошқа ер бериб алмашиш йўли билан масалани хал қилиш керак” дейилган. Бироқ бу масала ҳал этилмаётганди”.\nҚирғизистон билан Ўзбекистон ўртасидаги 1378 километрлик чегаранинг 1170 километри ёки 85% 2017 йили аниқланган. Яна 10% бўйича келишилгани хабар қилинган. Бироқ улар ҳукумат ва парламентлар томонидан тасдиқланиб, ратификация қилиниши керак. Ҳозирги сўзлашувлар айни ўша 10% ва қолган 5% чегара доирасида бўлмоқда.\nҚирғизистон ҳудудида Ўзбекистоннинг Сўх, Чўнғара -Қалча, Шохимардон, Тоштепа деган тўрт эксклави бор. Ўзбекистон ичида эса Қирғизистоннинг Барак эксклави мавжуд.\nЎзбек-қирғиз чегарасидаги 23та ҳудудда текширув ўтказилди\nЎзбекистон Унгартепадан милиция десантини олиб чиқиб кетди\nЎзбекистон Қирғизистон билан муносабатларни яхшилашга тайёр\nЎзбекистон 4 нафар қирғизистонликни ҳибсдан озод қилди\nЎзбекистон 18 кун ҳибсда сақланган қирғизистонликларни ватанига қайтарди\nШоҳимардонга борган юзлаб ўзбекистонлик қирғиз-ўзбек чегарасидан ўтолмай, "қамал"да қолди\nУнгуртепа можароси: Бекназаров Ўзбекистон билан келишув бекор қилинишини талаб қилди\nИчки ишлар вазирлиги Унгартепа Ўзбекистон ҳудуди эканини маълум қилди\nУнгартепа жанжали: Наманган милицияси 4 қирғизистонликни ҳибсга олди\nЎзбекистон баҳсли ҳудудга киритилган десантни олиб чиқиб кетишдан бош тортмоқда


Одам ва олам — Страница 2 — ekolog\nКоррупция ҳақида ўрганиш жараёнида “экологик коррупция” деган атамага дуч келдик. Табиийки,экологик коррупция қандай бўлиши мумкин,деган савол туғилади. Ўрганишларимиз шуни тасдиқладики, экология соҳасида ҳам коррупцион ҳолатлар талайгина экан. Келинг бу ҳақида биргаликда фикр алмашамиз. Биз шаҳарларда янги фавворалар ўрнатиш, истироҳат боғларини барпо этиш мақсадида у ердаги дов-дарахтларни кесамиз. Натижада минглаб қушларга макон бўлган, соясида кўплаб йўловчилар дам оладиган, бизни кислород билан таъминлайдиган табиий ўсимликлар завол топади. Уларнинг ўрнига битта ниҳол қадаш-да “муҳтарам” лойиҳачиларга малол келади. Бугунги кунда қаттиқ жисм ҳисобланмиш тоғ […]\nИИББ пойтахт аҳолисини ҳайвонларга нисбатан мурувватли бўлишга чақиради\nТошкент шаҳар Ички ишлар бош бошқармасига мунтазам равишда баъзи ҳамюртларимизнинг мушук ва итларга бўлган ёмон муносабатлари ҳақида хабарлар келиб тушади. Кўпинча бундай ҳолларда профилактика инспекторлари шикоят тушган инсон суҳбат қилишади. Ҳайвонларга шафқатсизлик қилинганлиги факти аниқланса, ўша шахсга жарима солинади. Биз ҳамюртларимизни ҳайвонларга кўрсатилган мурувватни мунатазам равишда ўз мисолларида намойиш этишга чақирамиз. Шу кунларда Тошкентда яшовчи Наргиза А. қуйидаги муаммони баён қилди: Мирзо-Улуғбек туманида у бир нечта кўча мушукларини касал, ҳолдан тойган суратда кўриб қолган. Унинг маълум қилишича, илгари уларга яқин […]\nУрушда каптар почтаси\nУрушда радиоалоқадан фойдаланилган бўлсада, каптарлар барибир асосий алоқа оситаси бўлиб хизмат қилишган. Урушнинг бошларида алоқа 3 км.гача, радиоалоқа эса 5 км.гача тарқалган. Техника тез тез ишдан чиққан. Шу сабабли каптарлар хабар, буйруқларни етказишда асосий роль ўйнашган. Уруш даврида қушлар орқали 15000 дан ортиқ “каптарограммалар” етказилган. Каптарларни хаттоки юқоридан туриб душман томонини суратга олишда қўллашган. Бундан хабар топган фашистлар аҳолидан каптарларни тортиб олиб, зотлилари Германияга жўнатилган, қолганларини йўқ қилишган, снайперларга ҳар қандай учган каптарни отиш буюрилган. Каптарларни яширган ҳар қандай одам […]\nУрушда қатнашган қаҳрамон итлар\nИккинчи жаҳаон урушида бизнинг тўрт оёқли дўстларимиз инсонлар билан ёнма ён туриб. Жанг қилишган. Итлар уруш даврида 700 мингдан кўпроқ ярадорларни жанг майдонидан олиб чиқишган. Жанг майдонига ўқ-дори, озиқ овқат, дориларни етказишда хизмат қилишган Айнан итлар ёрдамида 303 та шаҳарлар минадан тозаланган. Айнан ўргатилган итлар ёрдамида душман танклари портлатилган, бунинг учун уларга мина боғлашган. Итлар танкнинг тагига киргач, мина ва итнинг ўзи ҳам портлаган. Уруш даврида шу тахлика 300 та душман танки портлатилган. Итларнинг қаҳрамонлиги учун улар ҳам медаль […]\nИккинчи жаҳон урушида нафақат инсонлар, балки жониворлар ҳам қатнашиб, ҳалок бўлишган. Расмий маълумотларга кўра Совет Армияси таркибида 1,9 млн. та от бўлган. Улардан асосан артиллерия техникасини ташишда фойдаланишган. Битта тупни 6 та от тортган. Озиқ-овқат, дала ошхонасини тортиш отлар зиммасида бўлган. Отлар 1 кунда 100 км.гача юришган ва улардан айнан энг хавфли ҳудудларда фойдаланишган. Лазаретлар ҳам отлар орқали кўчирилган. Ярадор отларни ҳам жанг майдонида ташлаб кетиш энг катта қўрқоқлик ва мардсизлик ҳисобланган. Ярадор отни госпиталга олиб келиб, уларни операция қилишган. […]\nМушуклар итлар каби ўрганишга мойил, отлар каби кучли бўлмасада уруш йиллари улар ҳам одамларга қийинчиликни енгишга ёрдам беришган. Улар бомбардировкадан 20 дақиқа олдин безовталаниб, миёвлаб одамларни хавфдан огоҳ этишган Қамал қилинган Ленинградда озиқ-овқат ва машҳур Эрмитажнинг санъат асарларини каламушлардан ҳимоя қилишган. Хаттоки кўчада топган егуликни эгасига олиб келиб, ўзи очликдан ўлган мушукларгача маълум. Совуқда улар болаларни ўз таналари билан иситишган. Хаттоки одамлар уларни очан ўлмаслик учун ейишган. 1943 йили Ленинградда бирорта мушук қолмаган ва ҳамма жойни каламуш босган. Қамал тугаши […]\nВО ВРЕМЯ ВОЙНЫ КОШКИ ПРИНОСИЛИ СВОИМ ХОЗЯЕВАМ ЕДУ, А САМИ УМИРАЛИ ОТ ГОЛОДА\nНесмотря на то, что кошки не обладают выносливостью и силой лошадей, обучаемостью собак, они также помогли людям пережить тяжелые годы войны. Благодаря своей чувствительности кошки безошибочно определяли приближение надвигающейся бомбардировки, активно выражали свое беспокойство и, таким образом, предупреждали своих хозяев о приближающейся опасности. Большую роль кошки сыграли в блокадном Ленинграде. Кошки защищали продовольствие и произведения искусства Эрмитажа от посягательств крыс. Известно, что кошки приносили свою добычу хозяевам, а сами умирали от голода. Кошки свои теплом согревали детей. А когда в […]\nСОБАКИ -ГЕРОИ ВОЙНЫ\nВо время Войны четвероногие друзья внесли свой важный вклад в общую Победу. . Собаки забирали с линии огня раненных (около 700 тысяч раненых было спасено собаками за время войны) и доставляли на поле боя боеприпасы. Через самое пекло собаки-связисты доставали важные поручения (за годы войны ими было предано более 120 тысяч подобных поручений). В лесах и болотах собаки отыскивали наших раненных солдат и приводили к ним медиков. С помощью четвероногих было разминировано 303 крупных города и населённых пункта. Собаки-истребители танков […]\nБухорода юз берган табиий офат оқибатида йўқотилган ҳосил ўртача 19 721 тонна экани билдирилди\nВилоятдаги 115 та фермер хўжаликлари ва қишлоқ хўжалик корхоналаридаги 253,5 гектар иссиқхоналар талафот кўрган. Давлат раҳбари томонидан “Бухоро вилоятида юз берган табиий офат оқибатларини бартараф этиш бўйича кечиктириб бўлмайдиган чора-тадбирлар тўғрисида”ги фармойиши ижросини таъминлаш юзасидан тезкор чора-тадбирлар амалга оширилмоқда, деб хабар берди Қишлоқ хўжалиги вазирлиги. Жумладан: табиий офат натижасида қишлоқ хўжалиги ишлаб чиқаришида етказилган зарарлар; экин майдонларидаги йўқотишлар ва нобудгарчиликларни ўрнини қоплаш; ирригация ва мелиорация тармоқларини тиклаш; нобуд бўлган пахта ва ғалла майдонларини тўлиқ ўрганиб чиқиб, қисқа муддатларда бошқа турдаги […]\nЭКОЛОГИК ПАРТИЯ САҲОВАТ МАРАФОНИГА ҚЎШИЛДИ\nСардоба сув омбори деворининг ёрилиб, юзага келган сув тошқини оқибатида жабр кўрганларга ёрдам бериш учун барча ўзбекистонликлар бирлашди. Карантин шароитида ҳар бир вилоятдан жабрланганларга ёрдам учун озиқ-овқат маҳсулотлари, кийим-кечак, дори-дармон ва шахсий гигиена воситаларидан иборат инсонпарварлик ёрдамлари тинимсиз бормоқда. Ўзбекистон Экологик партияси ҳам бу ташаббусдан четда қолмади. Ўзбекистон Экологик партиясининг ҳудудий партия ташкилотлари ва фаоллари ҳам ушбу ҳайрли ишга ўз ҳиссаларини қўшган ҳолда 98 млн сўм миқдордаги зарурий маҳсулотларни етказиб берди. — Ҳалокат юз берган куниёқ Экологик партия Сардоба туманида ёрдам […]\nЭкологияни асраш бўйича 7 лайфҳак\nТишингизда ҳеч ковак пайдо бўлганми?! Aввал кичик бўлган ковак эътибор берилмаса, катталашиб, чуқурлашиб боради. Сўнг Сизга азоб бера бошлайди. Она табиатимизда ҳам ҳозирга қадар шу жараён давом этмоқда. Бугундан эътиборан ўзимизни шу табиатнинг бир бўлаги эканимизни, агар У хароб бўлса, ҳатто маймунлар ҳам устимиздан кула олмасликларини (чунки ҳайвонот олами ҳам яшил табиат билан тирик) тушунишимиз керак. Биз тежаган ҳар бир томчи сув, ҳар варақ қоғоз, электр энергияси табиат билан дўстликка қўйган қадамимиздир. Aйтишадику, тома-тома кўл бўлур. Барча бирлашса, уммон ҳам […]\nКоронавирус – инсонга зарар, табиатга фойда\nКатта тезлик билан ривожланиб бораётган, бироз тўхтаб тин олишга-да вақт тополмаётган дунё аҳлини “СOVID-19” ҳаракатдан тўхтатди. Бугун энг йирик шаҳар кўчалари ҳам жим-жит. Ҳеч уйда ўтиролмайдиган баъзи одамларнинг ўз ихтиёрлари билан карантин қоидаларига риоя қилаётганликларини кўрсам, жон ширин-да, деган ўй хаёлимдан ўтади. Шуни ўйлайман-у бир нарса ёдимга тушади: бу дунёда фақат инсонгина жонли мавжудот эмас. Ҳайвонлар, ўсимликлар, бутун табиат биз каби нафас олади, ўзига берилган маълум умрни яшаб ўтади. Аммо инсон зотига уларнинг зарари тегмайди. Биз эса аксинча, ҳар бир […]\nТошкентда “Матиз” ҳайдовчиси 2 та туяни уриб кетди. Туянинг бири ўлган.\nКеча, 21 апрель куни ижтимоий тармоқларда “Тошкентда Матиз йўлда юрган туяни уриб учирворди. Туя жойида ўлди” сарлавҳали видео тарқалди. ИИВ ЙҲХББ Ахборот хизмати маълум қилишича. ушбу видеодаги ҳолат ўрганилган. Ҳодиса эса 2019 йил 11 июнь куни соат 23:45 ларда содир бўлган. Ҳайдовчи С.К. фуқаро Д.Л.га тегишли “Matiz” русумли транспорт воситасини тегишли меъёрий ҳужжатларсиз Тошкент шаҳар, Бектемир тумани ҳудудида Олтинтопган кўчаси бўйлаб, Бектемир шоҳ кўчаси томонга бошқариб кетаётиб, унга нисбатан қарама-қарши юриб келаётган она туяни уриб юборган. Ҳайдовчи автомобилни тўхтатмагани оқибатида […]\nБиз йўқотаётган Ер. Сайёрада нималар юз бермоқда? (фото)\nAgora расмлар алмашиш сервиси Ер кунига бағишлаб ўтказилган #ClimateChange2020 танлови натижаларини эълон қилди, деб ёзади Hi-Tech.Mail.ru. Танловнинг асосий мавзуси сайёрада иқлимнинг ўзгариши бўлди. Суратларда муаллифлар глобал саноатлаштириш — қурғоқчилик, музликларнинг эриши, сув тошқинлари ва йирик ахлатхоналарнинг пайдо бўлиши қандай оқибатларга олиб келаётганини акс эттирган. #ClimateChange2020 хештеги остида бутун дунё фотографлари томонидан ҳаммаси бўлиб 9789 та сурат эълон қилинган. Ҳар бир суратда инсоният атроф-муҳит ва бошқа инсонларга қандай таъсир ўтказаётганини кўриш мумкин. « #ClimateChange2020 танлови финал босқичига чиққан иштирокчиларнинг ҳар бир сурати […]\nСиновли дамларда эгасиз ҳайвонлар ҳам беэътибор қолмайди\nПандемия давридаги карантин инсонлар билан биргаликда уйсиз ҳайвонлар учун ҳам синов даври бўлди. Овқатланиш шаҳобчалари ёпилиши туфайли кўпгина жониворлар оч қолишди. Ўзбекистон Экологик партияси, Тошкент шаҳар Кенгаши, Партиянинг вилоят ва туман бўлимлари аъзолари ва ekolog.uz сайти билан ҳамкорликда юртимизда давом этаётган карантин пайтида эгасиз қолган ҳайвонларга меҳр-шафқат кўрсатиш бўйича акция ўтказмоқда. Бу борада, Партия аъзолари ҳар куни ўз ҳудудларида қаровсиз қолган ит ва мушукларга егулик бериб боришни ўз олдиларига мақсад қилишди. Мукаммал яратилган она табиат тизимида ҳайвонот дунёсининг ўз ўрни […]\nАнглия футбол ассоциацияси 2 йил ичида 60 га яқин ғозни стадион майсаларига зарар етказгани учун отиб ўлдирди.\nАнглия футбол ассоциацияси (ФА) ходимлари 2018—2019 йиллар мобайнида машғулот майдони атрофида футболчилар «хавфсизлигини таъминлаш» мақсадида 60 га яқин ғозларни ўлдирган, дея хабар қилмоқда The Guardian. Ғозлар Англия терма жамоаси базасидаги чимга зарар етказган. ФА ходимининг сўзларига кўра, қушлар майдонда мунтазам ўз ахлатини қолдирган, шунингдек, жамоат жойларидаги бу ҳолат кўплаб одамларга хавф солган. Ассоциация қушларни отишга рухсат берувчи махсус лицензия олган. Аввалига қушларни ўлдириш мўлжал қилинмаган, бироқ шундан бошқа йўллар самара бермаган. Ассоциациянинг ушбу ҳаракати ҳайвонлар ҳуқуқини ҳимоя қилувчи Stop the […]\nТУЛКИ БОЛАЛАРИ ҚУТҚАРИЛДИ\nОрамизда табиатга, жониворларга меҳрибон инсонлар борлиги одамни қувонтиради. Фарғона вилояти Тошлоқ тумани инспекциясига Сўфилар МФЙ Муқумий кўчасида яшовчи фуқоро қўнғироқ қилиб, уйининг дудбуронига тулки болалари тушиб қолганини айтган. Унгача жониворлар очидан ўлмаслиги учун уй эгаси уларни овқатлантириб турган. Фарғона вилоят Экология ва атроф-муҳитни муҳофаза қилиш бошқармаси Тошлоқ туман инспекцияси, давлат инспекторлари ва туман ободонлаштириш бошқармаси ходимлари билан ҳамкорликда дудбурондан тулки болаларини шикаст етказмасдан чиқариб олиб, табиат қўйнига қўйиб юборишди. Фарғона ви лоят Экология ва атроф-муҳитни муҳофаза қилиш бошқармаси ахборот хизматининг […]\nСOVID-19: поговорим о пользе для экологии\nНет на свете человека, который не слышал и не знал бы о коронавирусной инфекции СOVID-19. Появившийся впервые в городе Ухань в декабре прошлого года, коронавирус унес жизни более 65 000 жителей нашей планеты. В мире не осталось ни одного государства, где ни был бы выявлен случай заражения инфекцией. Хотя в таких странах, как Туркменистан, Таджикистан и Северная Корея не было зафиксировано ни одного больного коронавирусом. Ни для кого не секрет, что коронавирус заставил весь мир уйти на карантин. Многие жители […]\nҲар куни, албатта, бирорта янги бўлмағур гап чиқади. Асосли бўлса ҳам майли эди. Бу сафар ҳам жониворлар ҳаётига таҳдид солувчи ва аҳоли ўртасида ваҳима уйғотувчи нотўғри ахборот тарқалди. Яқинда баъзи маҳаллий ижтимоий тармоқларда инсон уй ҳайвонларидан коронавирус юқтириши мумкинлиги ҳақидаги мақола пайдо бўлди. Унда Хитой олимлари тажрибасини мисол тариқасида келтиришибди. Лекин бу ахборот тўғри эмас. Аслида хорижий манбаларда Гонконг ҳукуматининг COVID-19 билан оғриган бемор мушугида SARS-CoV-2 коронавируси топилгани ҳақидаги хабари келтирилади. Шунингдек, мушук, ит, товуқ, чўчқа ва ўрдакларга янги коронавирус […]\nГарвард университетининг олимлари РМ2,5 майдадисперсли зарралар билан ҳавонинг ифлосланиши фақатгина ўпка ва бронхларга салбий таъсир кўрсатибгина қолмай, сийдик чиқарувчи йўллар, юрак-қон томир касалликлари, инсульт, саратонни ва руҳий касалликларни келтириб чиқаришини аниқлашди. Тадқиқот 12 йил давом этди. Унда 95 миллиондан ортиқ одамлар қатнашишди. Олимлар турли хил касалликлар билан оғриган беморлар ва улар яшаётган жодаги ҳавонинг ифлослик даражасини солиштиришди. Аниқланишича, икки кун давомидагина ифлосланган ҳаво жойда яшаган инсонда юрак қон томир касалликлари ва пневмония бошланиши кузатилган. Олимлар БССТданолдтинги ҳаво ифлосланиши бўйича белгиланган […]\nСўнгги пайтда Самарқанд, Жиззах, Хоразм вилояти Шовот тумани, Тошкент вилоятида итларни оммавий заҳарлаш кузатилди. Буни ким ва нима учун қилаяпти? Нега жониворларни ўлдираётганлар жазога тортилмаяпти? Тошкент шаҳар ободонлаштириш бошқармаси қошидаги дайди ҳайвонларни тутиш механизациялашган бўлими (отловка) бошлиғининг ўринбосари Шухрат Мухаммаджоновнинг айтишича, “пойтахт бўйича ойига 700га яқин ит тутилади. Улар бўлимда 5 кун сақланади. Ветеринар уларни фақат кўздан кечирим соғ ёки соғмаслигини аниқлайди”. Шу ўринда савол тўғилади. қандай қилиб фақат нигоҳ ташлаб, жониворни касаллигини билиш мумкин? Оч юрган жониворнинг албатта кўриниши […]\nКоронавирусларнинг бугунга келиб, иккита оилаостига бирлашган, инсон ва ҳайвонларда касаллик келтириб чиқаруви 40 та тури аниқланган. Вируснинг кўриниши тож шаклида бўлгани сабабли ҳам мазкур ном (лотин. Coronaviridae ) билан атала бошланган. Илк маротаба вирус 1965 йили аниқланган эди. Аммо коронавирус Хитойда 2002-2003 йиллари атипик пневмония (вирус SARS-CoV ) эпидемияси тарқалмагунга қадар олимлар эътиборидан четда қолди. Вирус бошқа мамлакатларга ҳам тарқалиб, 8273 одам касалланган ва шундан 775 нафари ўлган. 2012 йили Саудия Арабистонида Яқин шарқ респиратор синдром номини олган коронавируснинг янги […]\nНидерландия – дунёдаги дайди итлар йўқ биринчи мамлакат. Улар бунга қандай эришишди?\nЎзбекистондагига ўхшаб итларни заҳарлашмайди, Ободонлаштириш қошидаги “отловка” га ўхшаб, дайди итларни ушлаб кетиб, ўлдиришмайди. Дайди итларнинг кўпайишига асосий сабаб, бошқа жойга кўчган, боқиш жонига теккан жониворларни кўчага улоқтириишидир. 2000 йилларнинг бошларида Нидерландияда ҳам худди шундай ҳолат юз берди. Ҳукумат жониворлар билан эмас, айнан уларнинг эгалари билан ишлаш кераклигини тушуниб етди. Аввало кўчада қолган жониворларни боқишга олган шахсларга солиқдан озод қилинди. Шунингдек, кўчага чиқариб ташланган жонивор учун ўта катта миқдордаги жарималар жорий қилинди. Хаттоки қамоқ жазоси белгиланди. Хозир эса Нидерландия кўчаларида […]\nВОДОРОДДА ЮРАДИГАН ТРАМВАЙ ИШГА ТУШИРИЛДИ\nХитойнинг Таншан шаҳрида China Railway Rolling Corporation (CRRC) корпорацияси томонидан водородда юрадиган биринчи трамвай ишга туширилди. Трамвай иш жараёнида ҳеч қандай ҳавони ифлослантирувчи газларни атмосферага чиқармайди. Ишлаётган двигателлардан чиқаетган ягона чиқинди бу сувдир. Бундан ташқари ёқилғи элементлар ичидаги реакциянинг ҳарорати Цельсий бўйича 100 градусдан ошмайди, шу сабабли азот оксиди ажралиб чиқмайди. Трамвайга ёқилғи қўйиш 15 дақиқани олади. Унинг тезлиги соатига 70 км. бўлиб, бир марта қўйилган ёқилғи 40 км.га етади. Водород билан юрадиган енгил автомашиналарни ишлаб чиқаришни илк маротаба 2014 […]\nЎзбекистондаги Хитой элчихонаси ўзининг телеграм каналида пневмонияни келтириб чиқарувчи янги типдаги коронавирусдан сақланиш бўйича йўриқномани чоп этди:\nЎзбекистондаги Хитой элчихонаси ўзининг телеграм канали https://t.me/EmbassyofChinaInUzbekistan пневмонияни келтириб чиқарувчи янги типдаги коронавирусдан сақланиш бўйича йўриқномани чоп этди: Кўчага бирор бир заруратсиз чиқмаслик. Касаллик эпедемик ҳолатда бўлган ҳудудларга бормаслик; Иложи борича уйда бўлиш, саёҳат қилмаслик, қариндошларники, меҳмонга, тўйга ва бошқа тадбирларга иложи борича бормаслик; шамоллатиш қийин бўлган жойларга, яъни умумий ҳаммомлар, иссиқ чўмилиш ҳовузлари, кинотаетрлар, интернет-кафелар, ресторанлар, савдо марказлари, авто ва темир йўл станциялари, аъропортлар, бандаргоҳлар, кўргазма заллари ва бошқа жамоат жойларига иложи борича бормаслик; Индивидуал ҳимоя ва қўллар гигиенаси […]\n50 йил тутқинликда яшаган филни озод қилишганида, у йиғлаб юборди\nЛондондаги Wildlife SOS ташкилотининг зооҳимоячилари Ҳиндистоннинг Уттар-Прадеш штатида Ражу лақабли филни 50 йил қийноқдан сўнг озод қилишга эришишди. Филнинг эгаси уни уриб, тиланчилик қилишга мажбур қилган, ҳеч қачон ем бермаган. Фил турли хил чиқиндилар билан озиқланган. Филни 50 йил давомида 24 соат занжирбанд ҳолда ушлашган. Зооҳимоячилар филни қутқариш учун унинг эгаси билан 1 йил давомижа судлашишди. Унинг эгасида хаттоки филнинг ҳужжатлари ҳам йўқ эди. Ражу одамлар қўлига болалигида тушган. Филни боласини тортиб олиш учун онасини одатда ўлдиришади. Сўнг эса филчалар […]\nКОСМЕТИКА ВА ЮВИШ ВОСИТАЛАРИ ҲАЙВОНЛАРДА СИНАЛАДИ. БУ ДАҲШАТ\nАгарда кўзимизга шампунь томчиси тушса дарҳол кўзимиз ачишиб, уни ювиб ташлашга ҳаракат қиламиз. Ичмизга ювиш воситалари кириб кетса, дарҳол шифокорга мурожаат қиламиз. Аммо ана шу гигиеник воситалар ишлаб чиқарилмасдан олдин ҳайвонларда синаб кўрилишини биласизми? Уларнинг кўзларига қошиқлаб шампунь қўйилиб, кўзи қачон кўр бўлиб қолишини кутишади. Резина ичак билан ошқозонларига идиш ва кир ювиш воситалари киритилиб, қайси дақиқада ҳайвон ўзини ёмон сезишини кузатишади. Жунуни қириб, терисига кремни суркашади ва реакцияни қайд этишади. Бу даҳшат эмасми? Қуйида ҳайвонларда ўз маҳсулотларини ҳайвонларда синаб […]